
jes  Romanas,  quae  post  Gaesarem  occisum  gestae  sunt, 
consideranti  mirum  quoddam  spectaculum  offertur.  Grederes 
enim,  patre  illo  patriae  sublato,  omnes  bonos  nihil  antiquius 
habuisse,  quam  ut  in  unum  congregati  omnibus  rebus  post- 
positis  a  nefariis  illis  poenas  repeterent  sceleris  perpetrati.  Sed 
longe  aliter  res  evenit.  Ei  enim,  qui  rem  illam  puerili,  ut  ait  Gicero, 
consilio  egerant,  una  cum  eis,  qui  iam  de  percussoribus  sup- 
plicium  sumpturi  erant,  Antonii  in  communem  salutem  im- 
petus  represserunt ,  qui ,  tyranno  sublato ,  tyrannidem  manere 
voluit.  Quo  factum  est,  ut  rei  publicae,  quae  vix  ex  terroribus 
tempestatibusque  belli  civilis  recreata  erat,  recentia  nec  minora 
subeunda  essent  pericula.  Neque  inde  a  Caesare  interfecto 
prius  res  pacatae  sunt,  quam  summi  illi  viri,  Antonius,  Octa- 
vianus,  Lepidus,  inimicitiis  depositis,  tres  viri  fierent  rei  publicae 
constituendae. 

Quarum  rerum  conexus  et  temporum  series  quoniam  parum 
adhuc  constant,  haud  alienum  visum  est  paulo  diligentius  in 
eas  incumbere;  et  nunc  quidem,  quae  de  actis  Gaesaris  et 
bello  Mutinensi  invenisse  mihi  videor,  proferam. 

Ac  primum  quidem  videamus,  quinam  fontes  illarum 
rerum  nobis  se  praebeant,  et  quid  cuique  tribuendum  esse 
videatur,  breviter  exponamus. 


Atque  omnium  fontium  earum  rerum,  quas  pereurrere 
mihi  in  animo  est,  longe  praestantissimas  esse  Giceronis  et 
orationes  et  epistulas  comperturn  habeo.  Etsi  enim  conceden- 
dum  est  Giceroni,  homini  nec  forti  nec  animi  firmi,  aliis  tem- 
poribus  multa  visa  esse  alia,  tamen  ad  tempora  definienda 
optimo  auctore  utimur  illo. 

Ex  operibus  autem  Giceronis  haec  ad  nostras  quaestiones 
pertinent:  quattuordecim  orationes  illae  Philippicae  sive  Anto- 
nianae,  epistulae  ad  familiares  lib.  10—12,  ad  Atticum  lib.  14—16, 
ad  M.  Brutum  libri  duo. 

Hae  ad  Brutum  epistulae,  utrum  genuinae  sint  necne,  ad- 
huc  valde  viri  docti  dissentiunt.  Ac  primum  quidem  de  earum 
origine  genuino  dubitaverunt  Tunstall1)  et  Markland2).  Eas 
autem  spurias  esse  variis  scriptis  negavit  K.  F.  Hermannus3). 
Gontra  Zumptius4)  eas  spurias  esse  contendit.  Heinius5)  autem 
secundum  Nipperdei  dictum  illud,  maiorem  partem  epistularum 
genuinam  iudicat,  I,  16  et  17  spurias  censet.  Idem  fere  videtur 
0.  E.  Schmidtio6)  et  L.  Gurlittio7).    F.  Becher8)  autem  ex  ratio- 


1)  Epistula  critica  ad  virum  eruditum  Conyers  Middleton,  Cantabri- 
giae  1741.  Idem :  Observations  on  the  present  colleetion  of  epistles  be- 
tween  Cicero  and  M.  Brutus,  London  1744. 

2)  Markland:  Remarks  on  the  epistles  of  Cicero  to  Brutus  and  of 
Brutus  to  Cicero,  London  1745. 

3)  Vindiciae  Latinitatis  epistularum  Ciceronis  ad  M.  Brutum  et 
Bruti  ad  Ciceronem,  Gottingen  1844. 

Vindiciarum  Brutinarum  epimetrum,   1845. 

Zur  Rechtfertigung  der  Echtheit  des  erhaltenen  Briefwechsels 
zwischen  Cicero  und  M.  Brutus  (Abhdl.  d.  Gott.  Ges.  d.  Wiss.  1845,  II, 
S.  189ff.;  III,  143  ff.) 

4)  De  M.  Tullii  Ciceronis  ad  M.  Brutum  et  Bruti  ad  Ciceronem  epi- 
stulis,  quae  vulgo  feruntur,  Berliner  Programm  1845.  Idem  »Berliner 
Jahrbiieher  f.  wissenschaftl.  Kritik«   1845,  II,  no.  91—94. 

5)  Quaestionum  de  M.  Tullii  Ciceronis  et  M.  Bruti  mutuis  epistulis 
capita  duo,  Leipzig  1875. 

6)  De  epi?tulis  et  a  Cassio  et  ad  Cassium  post  Caesarem  occisum 
datis  quaestiones  chronologicae,  Leipzig  1877. 

7)  De  M.  Tull.  Ciceronis  epistulis  earumque  pristina  collectione, 
Gott.  1879. 

8)  De  Ciceronis,  quae  feruntur  ad  Brutum  epistulis,  Jena  1876. 


nibus  grammaticis  et  ex  genere  dicendi  eenset  epistulas  spurias 
esse,  historicam  earum  tidem  non  in  suspicionem  sibi  venisse 
scribit.  G.  G.  Gobet ')  omnes  epistulas  Ciceronianas  esse  vult. 
Idem  fere  censent  L.  Langius2)  et  Boissier3). 

F.  Hofmannus4)  prioris  libri  epistulas  genuinas  esse  posse 
dicit,  alterius  negat.  Quae  autem  Teutfelius  »R6mische  Literatur- 
geschichte*,  4-.  Aufl.,  S.  329,  ea  de  re  dixit,  digna  mihi  videntur, 
quae  etiam  atque  etiam  legantur:  »In  der  That  ist  das,  was 
man  gegen  die  Sammlung  geltend  gemacht  hat,  von  wenig 
Erheblichkeit,  besonders  die  Widei  spriiche  von  Giceros  vertrau- 
lichen  Urteilen  iiber  Personen  mit  seinen  offentlichen  Ausse- 
rungen  zu  anderer  Zeit.  Der  schlichte  Charakter  dieser  Briefe, 
ohne  rhetorische  Geblahtheit,  sieht  nicht  nach  Falschung  aus« 
u.  s.  w. 

Postremo  P.  Meyer5)  omnes  epistulas  illas  contendit  esse 
spurias,  et  quod  in  codicibus  perverse  tradantur  (liber  enim 
alter  priori  est  anteponendus,  interpositum  est  proelium  Muti- 
nensi),  et  quod  cum  rebus  ab  aliis  historicis  traditis  discrepent, 
et  quod  genus  dicendi,  quod  in  iis  est,  a  reliquo  Giceronis  usu 
dicendi  vehementer  abhorreat;  et  conflatas  quidem  esse  has  epi- 
slulas  ex  variis  fontibus;  primuni  eniin  fuisse  epistulas  ad  Brutum 
datas  genuinas,  quarum  testem  esse  Nonium,  quarum  partem 
eas  esse,  quas  nunc  habeamus.  Praeterea  adhibitas  esse  epi- 
stulas  ad  fam.  X — XII,  denique  multos  fontes,  de  quibus  nihil 
sciamus.  Sed  equidem  ad  Teuffelii  potissimum  sententiam  me 
appiicem.  Epistulas  autem  Giceronis  recte  inteltegere  difficillimum 
est,  cum  in  eis  multa  leviter  attingantur,  quae  ei,  ad  quem 
data  erant,  nota  erant.     Quod  epistulae,  quas  Atticus  ad  Gice- 


1)  Ad  epistulas  Ciceronis  et  Bruti  (Mnemosyne,  nova  series  vol.  VII, 
1879,  p.  262  ff.  Ibidem:  Adnotationes  historicae  et  criticae  ad  Plutarchi 
vitam  M.  Bruti  1.  1.  p.  1  ff.  p.  125  tf.  ad  Ciceronis  Philippicas,  ibid. 
p.  113tf.) 

2)  Romische  Altertuiner  III. 

3)  Ciceron  et  ses  amis,  p.  322  adnot. 

4)  Ausgewahlte  Briele  des  M.  Tullius  Cicero,  5.  Aufl.,  I,  4ff. 

5)  Untersuchung  iiber  die  Frage  der  Echtheit  des  Briefwechsels 
Cicero  ad  Brutum,  Zurich  1881. 

ronem  dcdit,  amissae  sunt,  summopeie  est  doleiKluni;  qnain- 
quani  niiniine  concedo  id,  quod  0.  E.  Schmidtius1)  contendit, 
melius  esse  res  illas  referenti,  si,  epistulis  Giceronis  ad  Atticum 
amissis,  Attici  epistulae  essent  conservatae.  Facile  autem  patior 
ita  rem  definiri,  ut  responsa  Attici  rebus  maius  quoddam  lumen 
oblatura  fuerint. 

Multas  res  Gicero  amicos  nosse  sciebat,  de  quibus  unum 
verburn  nobis  plurimi  esset  aestimandum.  Viri  enim  nobiles, 
qui  in  provincia  erant,  omni  tempore  de  eis,  qnae  Romae 
accidebant,  certiores  fiebant;  ut  apparet  ex  Gic.  ad  fam.  12, 13,2 
(ad  Gornificium) :  »rerum  urbanarum  acta  tibi  mitti  certo  scio«; 
ad  fam.  10,1,2  (Gicero  Planco):  »quoniam  acta  omnia  mitti 
ad  te  arbitrabar«;  ad  Brut.  2,  1,  3:  »acta  quae  sint  quaeque 
agantur  scio  perscribi  ad  te  diligenter«. 

Quid,  quod  fiebat  saepenurnero,  ut  Gicero  de  industria  res 
obscurius  scriberet,  ne  per  eos,  qui  epistulas  perferebant,  in 
medium  proferrentur  ?  — 

Veniamus  ad  Appiani  libros  de  bellis  civilibus  quinque, 
praecipue  secundum  et  tertium.  De  Appiani  fide  historica  sen- 
tentiae  virorum  doctorum  in  contrarias  partes  sunt  divisae. 
Atque  Drumannus2),  Rankius3),  H.  Schiller4)  summam  esse 
eius  lidem  putant.  Peter  autem5),  P.Krausius6),  O.E.Schmidtius 
1.  c.  minus  Appianum  probant.  Quodsi  quaeritur,  quibus  aucto- 
ribus  usus  sit  Appianus,  omnino  eum  bonos  esse  secutum  pro 
certo  dici  potest.  Quem  ad  modum  autem  Asinii  Pollionis 
historiam  bellorum   civilium    adhibuerit,   magna  est   dissensio. 


1)  Neuc  Jahrbticher  fiir  Fhilologie  und  Padagogik,  13.  Suppleuient- 
band,   1884,  p.  666. 

2)  Geschichte  Roms    in  seinem  Ubergange  von  der  republikanischcn 
zur  monarehischen  Verfassung,  I,  81. 

3)  Weltgeschichte  111,  226  ff. 

4)  Geschichte  der  romischen  Kaiserzeit,  Gotha  1883. 

5)  Philol.  VJIl,  1858,  p.  429 f. 

6)  Appian  als  Quelle  fur  die  Zeit  von  der  Verschworung  gegen  Caesar 
bis  zum  Tode  des  D.  Brutus,  Teil  1  u.  2,   Rastenburg  1879—80. 

Quid,  quod  Rankius,  surnmus  ille,  quicquam  certi  de  ea  re  af- 
ferre  non  audet  ?  (cf.  Rankius,  1.  c. :  »Auf  die  Frage,  ob  dem 
Autor  das  Werk  des  Asinius  Pollio  selbst  oder  eine  griechische 
Bearbeitung  vorgelegen  hat,  gehe  ich  nicht  ein«J.  Appianum 
quidem  et  Plutarchum  in  bello  civili  perscribenclo  sequi  unum 
enndemque  auctorem  inter  omnes  constat.  Quomodo  autem 
id  factum  sit  et  quisnam  fuerit  ille,  non  idem  omnes  sentiunt. 
Thouret *)  enim  demonstravit  utrumque  scriptorem  alium  Grae- 
cum  rerum  scriptorem  adhibuisse,  qui  ipse  quoque  Pollionis 
illo  opere  usus  esset,  quem  quidem  cum  Giceronem  Asiniumque 
tum  Livium  novisse  putat  et  Appianum  quidem  nunquam  ab 
auctore  suo  differre,  Plutarchum  interdum  ipsum  Livium  ad- 
hibuisse.  Iam  Plutarchus  (Gaesar  63)  scribit :  »2tq(x^wv  d& 
6  (fiXoaoqog  ioTooeTz,  dicit  imo^ivr^ixTct  Icioqixcc  Strabonis. 
Atque  Strabonem  usum  esse  opere  Asinii  Pollionis  elucet  ex 
losephi  antiquitatibus  Iudaicis  14,8,3.  Quid  vero  obstat,  quo- 
minus  in  nostra  quoque  tempora  Strabonem  esse  adhibitum 
putemus  ? 2) 

Nurn ,  ut  Thouret  censet,  Appianus  ad  historiam  inde  a 
Caesare  occiso  usque  ad  pugnam  Philippicam  perscribendam 
praeter  eum,  quem  modo  diximus,  ipso  Asinio  usus  sit,  difficilli- 
mum  est  ad  diiudicandum;  equidem  verisimile  id  esse  censeo. 

Quae  Appianus  ad  tempora  definienda,  in  nominibus  pro- 
piiis  rebusque  geographicis  commemorandis  attulit,  saepe  minime 
accurata  sunt. 

Plutarchi  autem  vitas  Gaesaris,  Ciceronis,  Antonii,  Bruti 
non  tanti  faciam  ,  quanti  fecit  Schillerus  p.  5  1.  c.  Nequp  enim 
solum  multa  omisit,  sed  etiam  saepe  res  non  eo,  quo  gestae 
sunt,  ordine  narrat,  ut  ad  tempora  deiinienda  non  magna  sit 
eius  utilitas.  Quod  vero  Schillerus  dicit  Plutarchum  imprimis 
Latinos  auctores  esse  secutum ,  vix  credendum  est.  Potius 
Schmidtio  concedo  Plutarchum  saepissime  ex  eisdem  Graecorum 


1)  De  Cicerone,  Asinio,  Pollione,  C.  Oppio  rerum  Caesarianarum  scri- 
ptoribus,  Leipziger  Studien  I,  p.  304  ff. 

2)  Cf.  Walther  Judeich,   »Caesar  im  Orient«,  1885,  p.  33  ff. 

excerptis,  quae  Appiano  in  maiiibus  essent,  hausisse.  Quod 
vero  Schmidtius  crimini  dat  illi,  quod  plus,  quam  res  postula- 
verit,  in  rnorum  notatione  spatii  collocaverit,  non  recte  vitupe- 
rat,  nam  id  ipsum  vult  Plutarchus,  ut,  quales  fuerint  homines 
illi,  appareat. 

Quoniam  de  Plutarcho  dixi,  nunc  de  Dione  Cassio  pauca 
afferam.  Guius  ex  operibus  lib.  44—51  ad  nostras  res  pertinent. 
Quod  res  gestas  ex  eonsulum  ordine  protulit,  est,  cur  gau- 
deamus;  sed  nimis  saepe  magnis  erroribus  ducitur. 

Vehementer  autem  dolendum  est,  quod  Livii  ei  libri,  qui- 
bus  nostrae  res  continebantur,  perditi  sunt.  Epitomae  de  iis 
supersunt  breves  illae  quidem ,  sed  gravissimae ,  quia  ibi  res 
proferuntur,  quarum  nullo  alio  loco  mentionem  esse  factam 
videmus.  Interdum  epitomatores  quoque  Livii,  Iulius  Florus, 
Eutropius,  Orosius  adhibendi  sunt. 

lam  veniamus  ad  G.  Velleium  Paterculum,  qui  circa  annum 
p.  Ghr.  n.  tricesimum  historiae  Romanae  scripsit  libros  duos. 
Quaecumque  ille  retulit,  adeo  apte  et  diligenter  sunt  scripta, 
ut  sit,  cur  doleamus,  quod  in  nostris  rebus  perscribendis  bre- 
vissimus  fuerit. 

G.  Suetonii  quoque  Tranquilli  vitae  Gaesaris  et  Augusti 
adhibendae  sunt.  Quamquam  ea,  quae  refert,  cautissime  sunt 
accipienda,  cum  Suetonium  saepe,  quicquid  mali  accepisset, 
in  medium  protulisse  constet;  temporum  ordinem  non  sequitur. 

Singulae  porro  res  inveniuntur  apud  Tacitum,  Gellium, 
Ovidium,  Plinium,  Iosephum,  Valerium  Maximum,  Macrobium, 
Frontinum,  alios. 

Ex  nummis  quidem  pauca  erui  possunt,  plura  ex  inscrip- 
tionibus. 

Ac  de  temporibus  defmiendis  nostrae  copiae  anno  1882 
aliquanto  amplificatae  sunt.  Ferialis  enim  templi  AugustiGumani, 
cuius  fragmenta  iam  1834  et  1846  prolata  erant  in  medium 
(G.  I.  L.  I.  p.  310),  tertium  fragmentum  est  inventum,  quo  supe- 
riora  illa  bene  supplentur  *). 

Non  sine  causa  Nicolai  Damasceni  vitam  Gaesaris  postremo 


1)  Cf.  Mommsen,  Hermes  1882,  p.  630-33. 

loco  nomino.  Multi  enim  viri  docti,  qui  eis  de  rebus  scripserunt, 
Nicolaum  adeo  despexerunt,  ut  operae  pretium  sit  accuiatius 
de  eo  agere.  Atque  ille  Damasci  anno  64  natus,  id  est  anno 
ante  Octavium  natum,  cum  imprimis  in  opera  Aristotelis  rhe- 
torica  et  philosophica  incubuisset,  ad  historiae  universalis  stu- 
dium  se  contulit.  Postea  ad  Herodem  regem  adductus  cum 
eo  Romam  ad  Augustum  profectus  est  *).  Sed  cum  Herodes  in 
iudicium  deductus  esset,  quod  in  Arabiam  invasisset,  Nicolaus 
anno  a  Ghr.  n.  octavo  iternm  Romam  profectus  causam  regis 
tam  diligenter  egit,  ut  Augusti  gratiam  iniret.  Herode  autem 
mortuo  tertium  anno  a  Ghr.  n.  quarto  Romam  se  contulit. 
Ibi  utrum  mortuus  sit,  ut  Schmidtio  vicletur,  an  in  Asiam  rever- 
terit,  in  medio  relinquatur.  Opus  sunt  qui  putent  eum  Romae 
conscripsisse,  alii,  velut  Mueller,  Apolloniae.  Mihi  quidem  Romae 
scripsisse  Nicolaum  magnam  partem  operis  effici  videtur  ex  eis, 
quae  inveniuntur  apud  Dindorfium  (historici  Graeci  minores 
p.   144b):     vrJTmvTo  Tivsg    tov   NixoXccov   —   oti    Tccg    nXsiovg 

dlCtTQlfictC,     S7TOISITO     fJ,€TCC     T(OV    Sr^tOUXolv ,     SXxHvWV    TOVg  jiisycc- 

Xovg  xal  vnsQTiXovTovg  torv  sv  lPojjUij«.  Nicolaum  paien- 
tibus  Iudaicis,  ut  Schmidtius  (1.  c.  p.  670)  putat,  ortum  esse 
non  credo.  Scriptum  enim  videmus  in  eis,  quae  Nicolaus  ipse 
de  vita  sua  memoriae  prodit  (Dindorf,  Hist.  Gr.  Min.  I,  p.  137), 
patrem,  cum  animam  ageret,  Nicolaum  vel  Ptolemaeum,  fratrem 
eius,  iussisse  Iovi  donum  offerre,  quod  ei  se  facturum  esse  antea 
pollicitus  esset.  Neque  id  unquam  hominem  vere  Iudaeum 
facturum  fuisse  credendum  est. 

»Vita  Gaesaris«,  etsi  non  tota  nobis  in  manibus  est,  de 
Octaviani  primordiis  res  protulit  dignas,  in  quas  toto  pectore 
incumbamus.  Inde  a  Valesio  ex  codice  archetypo  excerptorum 
Constantinorum  bibliothecae,  quae  erat  in  Turonum  finibus, 
capita  quindecim  erant,  quibus  adulescentia  Octaviani  usque  ad 
reditum  eius  ex  bello  Hispaniensi  continetur.  Pars  autem  altera, 
inde  a  tempore,  quae  Apolloniae  erat,  usque  ad  belli  contra 
Antonium  apparatus  (Nov.  44),  sedecim  capita  continens,  ex 
codice  Escorialensi  in  usum  K.  Muelleri  transcripta  ab  eo  primo 


1)  Cf.  Dindorfium  historici  Graeci  ininores  p.  140. 

in  historicorum  Graccorum  fragmentis  III,  p.  427  — 456  edita  est. 
Haec  fragmenta  divisa  sunt  in  partes  quinque: 

1)  cap.  1—12:  Pueritia  Octaviani  usque  ad  tempus,  quo 
Carthagine  nova  erat  (a.  45). 

2)  cap.  13—15:  Octaviani  in  nomen  familiamque  Gaesaris 
adoptatio  usque  ad  tempus,  quo  in  patriciatum  est  receptus. 

3)  cap.  16—18:  inde  ab  Octaviani  itinere  in  Apolloniam 
facto  usque  ad  reditum  in  Italiam  et  iter  Brundisio  Romam 
inceptum. 

4)  cap.  19—27:  Gommentatio  de  coniuratione  in  Gaesarem 
facta  eiusque  trucidatione. 

5)  cap.  28-31:  Antonii  et  Octaviani  contentiones,  deinde 
apparatus  Octaviani.  — 

Iniustissime  autem  Schillerus  1.  c.  p.  5—6  Nicolao  crimini 
dat,  quod  solum  ad  gloriam  Octaviani  amplificandam  libruni 
illum  composuerit.  Licet  enim  Nicolaus  velut  pueritiam  Octa- 
viani  eiusmodi  descripserit,  ut  putare  possimus  mediocres  res 
valcle  augeri  et  in  maius  extendi,  tamen  eimi  de  industria  fidem 
historicam  fefellisse  nullo  modo  concedi  potest.  Immo  vero 
magnopere  aestimanda  sunt,  quae  Nicolao  auctore  de  illis  tem- 
poribus  scimus  (cf.  Schmidt.  1.  c.  p.  678).  Unus  ex  omnibus  illis 
rerum  scriptoribus  Nicolaus  accuratum  rerum  post  Gaesarem 
mortuum  ordinem  praebet ,  de  quibus  reliqui,  ut  praeclare 
Drumannus  I,  p.  84,  in  labyrinthum  quendam  errorum  nos 
introducunt.  Quod  post  cap.  27  magna  lacuna  est,  non  Dama- 
sceno,  sed  excerptori  est  crimini  vertendum. 

Quonam  autem  tempore  opus  sit  scriptum  et  ex  quibus 
fontibus  sit  haustum ,  pro  certo  dici  non  potest.  Frustra  am- 
pliora  vestigia  quaerimus,  unde  appareat  Plutarchum,  Dionem, 
Appianum  usos  esse  vita  Gaesaris.  Pueritiae  tantum  historia 
Appiani  -3,  9  —  14  fortasse  accepta  refertur  Nicolao.  Non  apud 
Graecos  illos  quidem  Nicolaum  reperimus,  sed  apud  Suetonium. 
Quodsi  Suet,  Gaes.  76—82  cum  Nic.  Dam.  19—26  contuleris, 
magnam  similitudinem  esse  intelleges.  Multa  enim  facta,  quo- 
rum  et  Suetonius  et  Nicolaus  mentionem  faciunt,  apud  aliurn 
rerum  scriptorem  non  inveniuntur  (cf.  Schmidtium  1.  c). 

Quoniani  de  fontibus  dixi,  unde  repeti  potest  notitia  nostra 
earum  rerum ,  quas  illustrare  mihi  in  animo  est ,  nunc  ad  res 
ipsas  accedo. 


Oap.   I. 
De   actis  Caesaris. 

Post  Caesarem  occisum  senatores  terrore  perculsi  ex 
curia  profugerunt ,  in  omnium  rerum  perturbatione  alii  eorum 
vulnerati,  alii  trucidati  sunt.  Ut  autem  ex  App.  2,  18  cogno- 
scitur,  quidam  etiam  ex  civibus  et  peregrinis  sane  errore 
quodam  ad  necem  perducti  sunt.  Quae  cum  ita  essent,  tota 
urbe  magna  trepidatio  est  facta,  quamquam  coniurati  qua- 
cumque  ratione  multitudini  persuadebant  nihil  periculi  subesse, 
paulo  post  omnia  fore  pacata  (Dio  44,  34).  Postremo,  cum 
gladiatores,  qui  a  prima  luce  in  armis  fuerant,  ut  eo  die  in 
scaenam  prodirent,  ex  theatro  Pompeii  excurrissent,  spectatorum 
multitudo  discessit.  M.  autem  Antonius  veste  consulari  deposita, 
veritus,  ne  ipse  quoque  ad  necem  quaereretur,  servili  veste  in- 
dutus  domi  suae  se  occultavit,  ubi  tota  nocte  commoratus  est. 
Quod  aegerrime  M.  Brutus  tulit,  cum  speraret  se  una  curn  illo 
res  constituturum  esse  '). 

Quod  autem  Appianus  refert  M.  Aemilium  Lepidum ,  magi- 
strum  equitum ,  in  insulam  Tiberinam  concessisse  indeque 
legionem ,  quae  eum  pro  consule  in  Hispaniam  citeriorem  et 
Galliam  Narbonensem  proficiscentem  secutura  esset,  in  cam- 
pum  Martium  deduxisse,  ubi  melius  M.  Antonio  praesto  esset, 
minime  est  credendum.  Immo  vero  etiam,  Antonio  repulso,  ipse 
rerum  potiri  voluit2).  Sed  iam  a.  d.  XVI.  Kal.  Apriles  Antonius 
Lepidum  sibi  conciliaverat.  Homo  enim  ille  erat  ventosissimus 
et  qui  semper  ad  motus  fortunae  se  regebat.  Gaesare  autem 
dictatore  occiso,  evestigio  magister  equitum  esse  Lepidus  videtur 
desiisse  3). 

1 )  Plut.  Ant.  18. 

2)  Dio  44,  22.  34. 

o)  Mommsen,  Romisches  Staatsrecht  II,  1,  158  f. 

Ac  prinium  quidem  Antonius  et  Lepidus,  cum  supplicium 
de  coniuratis  sumere  instituissent,  veriti,  ne  senatus  eis  faveret, 
occasionem  meliorem  exspectaverunt.  Percussores  autem  frustra 
in  curia  ad  populum  verba  facere  conati ,  cum  neminem 
ibi  remanere  cognovissent,  cum  gladiis  incesserunt  vociferantes 
regem  ac  tyrannum  a  se  absumptum  esse ;  libertatis  indicandae 
causa  pileum  in  hasta  protuierunt.  Multi  quidem  eis  se  ad- 
iunxerunt,  velut  P.  Lentulus  Spinther,  Lentuli  consularis  filius, 
Favonius,  qui  Catonem  aemulabatur  ]),  M.  Aquinus,  Dolabella 
(vide  infra  et  p.  16)  Murcus,  Patiscus,  Cn.  Octavius  Balbus,  alii. 
Quibuscum  se  in  Gapitolium  receperunt  deis  sacra  facturi :  cuius 
rei  auctorem  fuisse  Decimum  Brutum  sunt  qui  putent,  cf.  Dio 
44,  21.  Drumannus  Dolabellam  postero  demum  die  in  Gapi- 
tolio  apparuisse  dicit,  discrepans  cum  Appiano  et  Dione.  — 
Populus  autem  partes  coniunctorum  sequi  animum  inducere  non 
potuit.  Senatum  vero  illi  sibi  fauturum  speraverunt,  et  cum 
cognatos  affinesque  multos  in  eo  ordine  haberent,  et  curn  sena- 
tus  a  tyranno  summopere  esset  oppressus.  Maxime  autem  ple- 
bem  et  Gaesaris  veteranos  pertimuerunt,  qui  frequentes  Romam 
confluxerant ,  ut  ibi  agrorum  participes  fierent,  atque  Gaesari 
urbe  exeunti  adesse  voluerunt;  qui  quanto  odio  in  percussores 
impleti  fuerint,  facile  intellegitur. 

Sed  cum  Lepidi  quoque  exercitum  timerent,  in  Gapitolium 
euntes  plebem  iargitionibus  sibi  conciliare  constituerunt.  Eo 
cum  Cicero  quoque  venisset,  suasit,  ut  praetores  senatum  in 
Gapitolium  vocarent,  cum  speiaret  magna  posse  perfici  »laetan- 
tibus  omnibus  bonis,  etiam  sat  bonis,  fractis  latronibus« 2). 
Neque  vero  illi  eius  auctoritatem  secuti  sunt.  Antonium  pri- 
cibus  adire  visum  est,  ut  secum  rem  publicam  restitueret. 
Giceronem  igitur,  ut  Antonio  persuaderet,  subornaverunt ;  qui 
quidem  id  facere  animum  inducere  non  potuit3). 


1)  Cf.  Charles  Merivale,  »a  history  of  the  Romains  under  the  empire«, 
London  1862,  III,  p.  8,  qui  praeclare  euni  dicit:  »the  shadow  of  the 
sturdy  Cato«. 

2)  Cic.  ad  Att.  14,  10,  1. 

3)  Cic.  Phil.  2,89,  ad  Att.  14, 14, 2  praeclare  Cicero  illam  vocat  »sessio- 
nem  Capitolinaiu«. 

Quae  dum  geruntur,  Antonius,  cum  e  metu  recreatus  esset, 
aerarium  adiit,  quod  in  aede  Opis  reservabatur.  Ibi  septies 
milies  HS.  continebantur.  A  Galpurnia,  Gaesaris  uxore,  Gae- 
saris  pecuniam  et  chirographum  accepit,  quae  ad  se  conferri 
iussit.  Quod  Galpurnia  fecit,  sive  ipsius  Antonii  iussu,  sive 
quod  persuasum  habebat  nullo  loco  ea  esse  tutiora  quam 
apud  Gaesaris  familiarissimum  x).  Quo  facto  eum  satellites  sibi 
collegisse  Appianus  tradit2).  Senatum  autem  iam  tum  Antonio 
dedisse  potestatem  milites  sibi  comparandi  credi  non  potest. 
Gravissimum  fuit,  quod  ille  a  Galpurnia  dictatoris  acta  con- 
siliaque,  quae  in  posterum  conscripserat,  accepit.  Quod  vero 
Drumannns3)  Galpurniam  vituperavit,  quod  imprudentius  illa 
Antonio  tradidisset,  ei  assentiri  equidem  non  possum.  Nihil 
melius  illa  se  facere  putavit,  quam  si  coniugis  amico  omnia 
traderet. 

Atque  coniurati  certiores  facti  Lepidi  milites  non  iam 
dicto  audientes  esse  cum  Antonio  in  gratiam  redire  voluerunt. 
Quod  Antonio  gratissimum  fuit,  quippe  qui  Lepidum  novis 
rebus  studere  perspexisset. 

Antonius  autem  Lepidusque  cum  alios  tum  Decimum  Bru- 
tum  Albinum  pertimescebant,  cui  a  Gaesare  Gallia  Gisalpina 
cum  magno  exercitu  data  erat.  Quo  factum  est,  ut  eum  sibi 
conciliare  constituerent 4).  Dolabella  autem  adulescens,  qui  a 
Caesare  iam  Roma  exituro  in  reliquam  anni  partem  consul 
erat  designatus,  insignibus  consulis  indutus,  praeter  voluntatem 
Antonii  nec  lege  creatus  nec  praetura  perfunctus,  convitia  con- 
tulit  in  Gaesarem  ,  simulans  se  participem  coniurationis  fuisse 
invitumque  ab  eo  occidendo  afuisse.  Sunt  qui  referant  eum 
tulisse,  ut  is  dies,  quo  Gaesar  trucidatus  esset,  in  posterum 
natalis  urbis  celebraretur.  Qua  re  mercenarii  animis  aucti,  quippe 
qui  praetorem  et  consulem  ipsum  in  suo  numero  haberent, 
Gassium  eiusque  amicos  advocaverunt,  ut  de  Gapitolio  descen- 

1)  App.  1,  125. 

2)  App.  3,  4-5. 

3)  I,  85. 

4)  App.  2,  124. 

derent.  Quod  factum  est,  priusquam  Brutus  rursus  in  forum 
veniret,  et  ante  senatum  in  templo  Telluris  habitum.  Unum 
autem  Gassium  unaque  Brutum  descendisce  falso  refert  Appianus. 
Hic  manum  ostentavit,  quam  Cassius  vulneraverat,  cum  eodem 
puncto  temporis  uterque  Gaesarem  peteret.  Dio  illum  diem 
cum  Idibus  Martiis  confudit. 

Gum  1111  in  contionem  prodissent,  alter  alterum  laudibus 
extulit,  ambo  Decimum  Brutum,  quod  prospexisset,  ut  ad 
tempus  gladiatores  adessent.  Populum  autem  rogaverunt,  ut 
Sextus  Pompeius  restitueretur ;  quem  tunc  legati  Gaesaris  in 
Hispania  bello  persequebantur.  Brutum  autem  et  Cassium  tum 
de  G.  Epidio  Marullo  et  L.  Caesetio  Flavo  tribunis  plebis  de  exilio 
revocandis  tulisse  falso  Appianus  2,  122  memoriae  prodidit. 
Quod  iam  vivo  Caesare  faclum  esse  apparet  ex  Suet.  Caes.  80 
( cf.  Schmidt.  1.  c.  p.  677). 

Quid,  quod  omnino  ita,  ut  Appianus  refert,  num  Brutus 
locutus  sit,  dubitamus?  Imprudentis  enim  fuit  Caesaris  ad- 
ministrationem  coram  veteranis  vexare,  quod  necatus  esset, 
probare,  de  Sex.  Pompeio  revocando  rogare,  cuius  bona  in 
manibus  Antonii  erant !). 

Tum  demum  Dolabella  in  Capitolium  ascendit ;  nullo  modo 
fieri  potest,  ut  Idibus  ipsis  eo  advenerit2)  (cf.  p.  14).  Lepidus 
autem,  foro  occupato,  ad  primam  lucem  contionem  habuit,  ubi 
graves  in  coniuratos  sententiae  dicebantur3).  Cassius  autem 
Brutusque,  cum  parum  adhuc  praesenti  rerum  statu  confide- 
rent,  in  Capitolium  redierunt.  Eodem  propinqui  eorum  vene- 
runt,  quorum  nonnulli  ad  Antonium  et  Lepidum  missi  sunt. 
Nocte  Antonius  custodias  disperliendas  curavit;  necessarii  con- 
iuratorum  per  totam  noctem  cum  facibus  singulos  quisque 
senatores  adierunt,  ut  illis  faverent. 

A.  d.  XVI.  Kal.  Apriles,  Liberalibus 4),  Antonius  senatum  in 
aedem  Telluris  convocavit;   ea  proxime  aberat  a  Pompei  domo 


1)  Plut.  Caes.  67. 

2)  Drumann  I,  87. 

3)  Dio  44,  22. 

4)  Cf.  Ovid,  Fast.  3,  731, 

quam  tum  Antonius  habitabat ]).  In  curiam,  quae  sub  Gapi- 
tolio  erat,  ire  non  ausus  est,  quod  ibi  gladiatores  cum  con- 
iuratis  erant,  neque  urbem  exercitu  perterrere  volebat.  Prima 
autem  luce  cum  quibusdam  senatoribus  ad  aedem  Telluris  pro- 
peravit,  eodemque  Ginna  venit.  Qui,  cum  pridie  eius  diei 
vestem,  a  tyranno  datam,  deposuisset,  illo  die  eam  induerat. 
Quidam  ex  civibus  et  veteranis  lapidibus  eum  insecuti  sunt, 
quia,  quamvis  Gaesaris  consanguineus  esset,  convicia  in  eum 
contulisset.  Et  domum,  in  quam  ille  confugerat,  incendissent, 
ni  Lepidus  cum  militibus  supervenisset.  Qua  re  coniurati 
terrore  sunt  affecti  multique  Lepido  studere  coeperunt.  Tum 
Antonius,  in  Gapitolium  missis,  qui  cum  coniuratis  agerent, 
suos,  quid  faciendum  esset,  rogavit.  Atque  Lepidus  de  Caesare 
ulciscendo  cogitari  voluit,  Hirtius  contra  cum  illis  in  gratiam 
rediri.     Cuius  in  sententiam   ivit  Antonius2). 

Inter  omnes  constat  a.  d.  XVI.  Kal.  Apriles  senatum  ibi  esse 
habitum.  Velleius  quidem  2,  58  et  Plutarchus  (Cic.  42),  quo- 
nam  die  id  factum  sit,  non  referunt,  App.  2,123  ff.  et  Dio  44,22 
senatum  habitum  esse  die  post  necem  Caesaris  mernoriae  pro- 
diderunt,  Plutarchus  (Ant.  11)  post  cenam  illam  apud  Anto- 
nium  et  Lepidum  factam. 

Sed  Cic.  Phil.  2,  89  aperte  id  a.  d.  XVI.  Kal.  Apriles  fuisse 
ostendit:  »neque  te  illo  die  neque  postero  vidi;  neque  ullam 
societatem  optimis  civibus  cum  importunissimo  foedere  ullo 
confirmari  posse  credidi.  Post  diem  tertium  veni  in  aedem  Tel- 
luris  et  quidem  invitus,  cum  omnes  aditus  armati  obsiderent«3). 
Ac  maior  quidem  pars  senatorum  percussoribus  faveba^.  Qui- 
dam  fide  data  eos  ad  commune  consilium  adhibendos  esse  cen- 
suerunt.  Quod  fieri  Antonius  facile  passus  est,  qui  quidem 
non  ignoraret  eos  non  esse  venturos.  Quod  ita  evenisse  com- 
pertum  habemus. 


1)  Garatonius  ad  Cic.  Phil.  2,  88. 

2)  Nic.  Dam.  27. 

3)  Cf.  Nic.  Dam.  17;  Cic.  ad  Att.  14,  10,1;  14,  14,2. 

v.  Hagen,    Qurfestiones  criticae  etc. 

Deinde  fuerunt  qui  censerent  coniuratis  vel  praemia 
esse  danda,  alii  praemia  illa  quidem  concedere  noluerunt, 
quippe  qui  ne  ipsi  quidem  poposcissent,  sed  gratias  agere  eis, 
ut  bene  de  re  publica  meritis.  Alii  solam  incolumitatem  esse 
promittendam  eis  censuerunt. 

Quae  cum  ita  essent,  magna  dissensio  est  facta.  Ad  id 
tempus  nihil  fecerat  Antonius.  Tum  vero,  si  illi  sibi  constare 
vellent,  etiam  eis  magistratus  et  provincias  esse  adimendas  pro- 
fessus  est,  quas  per  Gaesarem  accepissent  vel  ex  actis  eius  essent 
accepturi.  Tum  magna  sententiarum  commutatio  est  facta. 
Nonnulli,  velut  Dolabella,  nimis  iuveniliter  de  summa  salute  agi 
rati ,  sententia  decesserunt.  Quo  facto ,  Antonius  orationem 
habuit,  qua  pacis  causa  veteranorumque  gratia  «ommendavit, 
ut  acta  consiliaque  Caesaris  retinerentur  rataque  fierent,  aucto- 
res  necis  ne  praemiis  afficerentur,  modo  impunitas  eis  concede- 
retur.  Tum  in  eam  sententiam  S.  C.  est  factum,  ne  de  Caesare 
interfecto  quaestio  haberetur,  actaque  decretaque  rata  essent 
»quod  e  republica  esset«.  Id  enim,  ut  apponeretur,  amici  con- 
iuratorum  effecerant. 

De  actis  illis  Caesaris,  quoniam  parum  adhuc  omnia  dilucida 
sunt,  iam  paulo  accuratius  dicam. 

Ac  primum  quidem  quid  fuerit  in  actis  Caesaris  paucis 
explicemus.  Triplicem  enim  significationem  in  eo  vocabulo 
inesse  docuit  Huebner *).  Liceat  mihi  pauca  ex  eis,  quae 
disseruit,  in  medium  proferre.  »Nam  primum  ab  eo,  quod 
magistratibus  Romanis  cum  populo  agendi  ius  erat  quae- 
cunque  magistratus  aliquis  pro  potestate  sua  vel  imperio  fecisset 
oGa  enoa^s  T€  xal  TiQa^siev,  ut  Appianus  bell.  civ.  5,  75 
ait,  ea  acta  eius  appellabantur.  —  Ex  Cic.  Phil.  1,  15—26  ap- 
paret,  id  quod  dudum  observatum  est,  acta  de  eis  potius  intelle- 
genda  esse,  quae  togatus  fecerit  magistratus,  quam  quae  pala- 
datus;  quare  leges,  edicta,  decreta,  iudicia  perinde  ac  liberae 
reipublicae  magistratuum  etiam  imperatorum  in  actis  fuisse  con- 
sentaneum   est.     Deinde   non   tantum ,    quae  magistratus   ali- 


1)  Jahrbb.  f.  klass.  Phil.  III.  Suppl.  p.  559  ff 

quis  egerit,  sed  etiam,  quae  de  actis  suis  litteris  mandaverit,  acta 
appellata  sunt.  Quod  scriptionum  genus,  si  accuratius  loqui 
volebant,  commentarios  actorum  Romani  dicere  debebant.  Ita 
xd  ^Tiofxvi](xara  vi]g  doxr^  vertit  Appianus  bell.  civ.  %  1 25 ;  nihil 
igitur  mirum  est,  quod  interdum  commentarium  dictum  inveni- 
mus,  ubi  procul  dubio  acta  intellegenda  sunt  (Tac.  Ann.  15, 74). 
Ab  elegantioribus  autem  scriptoribus  ubique  inter  acta  et  com- 
mentarios  diligenter  distinguitur.  Tertio  denique  loco  acta  voca- 
bulum  a  duplici,  quem  significavi,  usu  secundum  recentioris 
aevi  consuetudinem  quandam  ad  duo  alia  translatum  esse  video. 
Etenim  apud  iudices  quoque  sive  urbanos  sive  municipales 
praeter  iudicum  alba  et  alia  quaedam  eius  modi  etiam  de  eis, 
quae  in  iudiciis  agerentur,  acta  conficiebantur.  Liberae  vero 
rei  publicae  temporibus  talia  acta  nondum  in  usu  fuisse  tenendum 
est.  —  Ante  Caesaris  aetatem  acta  senatus  nulla  fuisse  certum 
est  (Huebner  p.  564).  Utraque  et  populi  et  senatus  acta  Gaesar 
primus  instituit  (p.  594).  Cf.  Sueton.  Caesar  20 :  »inito  honore 
primus  instituit,  ut  tam  senatus  quam  populi  diurna  acta  con- 
fierent  et  publicarentur«.  Et  haec  quidem  Aemilius  Huebner.  — 
Acta  igitur  differunt  a  gestis,  quae  quidem  significent  ea,  quae 
ad  rem  militarem  pertinent1)-  Quamquam  Cicero2)  recte  nihil 
tam  esse  in  actis  alicuius  quam  leges  disserit,  tamen  cum  eae 
tum  maxime  S.  Ca,  quoniam  non  a  magistratu  fiebant,  separa- 
bantur  ab  actis.  Imprimis  autem  usurpatur  verbum  illud  de 
imperatore,  qui  res  in  provincia  constituit.  Livius  26,  32,5,  ubi 
Sieiiiam  domitam  esse  memoriae  prodidit,  acta  M.  Marcelti 
nominavit,  quae  is  gerens  bellum  victorque  egisset.  Confer 
quod  Appianus  1,97  dicit  de  Sutla  »oi  xal  rcdvza,  oaa  Siwx^asv 
6  2iXXag  vnarsvwv  ts  xal  dv&VTraisvayv,  fispaia  xai  dvsv&vva 
iiprtfffyvTo  shai«z).  Quis  est  qui  nesciat  acta  Pompei?4) 
Eae  potissimum  actiones  significantur  ea  voce,  quae  irritae  fieri 


1)  Suet.  Caes.  23. 

2)  Cic.  Phil.  1, 17. 

3)  Cf.  Cic.  de  lege  agraria  3,  5;  ad  Att.  9,  15,2. 

4)  Plut.  Luc.  36;    Pomp.  31,  38.     Cf.  Moniuisen,  RSmisches  Staats- 
recht  II,  2,  p.  868  f.  Adnot. 

possunt,  quamquam  eae  quoque  dici  possunt,  quae  in  aeternum 
valent,  velut  iudicata  *).  De  actis  Pompei  dissensio  coorta  est, 
utrum  ea  valerent  an  acta  Luculli,  quae  ab  illo  irrita  erant 
reddita.  Pompeio  illi  quidem  licuit  immunitates  dare,  sed,  qui- 
cunque  ei  successit,  idem  potuit  ideoque,  ut  valerent  acta,  opus 
erat  S.  Go  vel  lege.  Anno  autem  42  lege  cautum  est ,  ut  novi 
magistratus  omnia  acta  Caesaris  dictatoris  se  servaturos  iurarent. 
Idque  ab  eo  tempore  semper  factum  est,  ut,  qui  magistratum 
iniret,  in  acta  iuraret  et  omnium  imperatorum  et  eius,  qui  rem 
publicam  administrabat.  Hoc  autem  interfuit  inter  acta  magi- 
stratuum  liberae  rei  publicae  et  acta  eorum,  qui  inde  ab  Augu- 
sto  principatum  obtinebant,  ut  his  agrum  publicum  venumdandi 
potestas  esset,  illis  non  esset. 

Sed  iam  videamus  accuratius,  quid  gestum  sit.  Liberalibus 
enim  senatus  consultum  erat  factum,  quod  secundum  Schmidtium 
hoc  fere  fuit2):  »G,  Julii  Gaesaris  acta  valento;  si  quae  acta  in 
commentariis  extant,  ea  quoque  valento«.  Antonius  igitur, 
cuius  in  manibus  commentarii  Gaesaris  erant,  et  qui  C.  Faberio 
scriba  administro  fidelissimo  utebatur,  ex  sua  sententia  multa 
addidit,  cum  diceret  Gaesarem  sibi  omnia  commississe.  Nunc 
apud  Giceronem  (ad  Att.  16, 16, 11)  scriptum  videmus:  »deinde, 
quem  ad  modum  tu  scis  —  interfuisti  enim  —  cum  consules 
oporteret  ex  senatus  consulto  de  actis  Gaesaris  cognoscere,  res 
ab  iis  in  Kal.  Iun.  dilata  est.  accessit  ad  senatus  consultum  lex, 
quae  lata  est  a.  d.  IV.  Non.  (Iun.),  quae  lex  earum  rerum,  quas 
Gaesar  statuisset,  decrevisset,  egisset,  consulibus  cognitionem 
dedit«.  Adde  quod  ex  sententia  Ser.  Sulpicii  Rufi  S.  G.  factum 
erat:  »ne  qua  post  IdusMartias  immunitatis  tabula  neve  cuius  bene- 
ficii  figeretur 3).  Dio  quoque  huius  S.  Gi.  mentionem  facit  (45,  23): 
»xai7i€Q  vfxstg  avTa  tccvtcc  ttqooq(6[1€voi,  €\pr}(picaa&€  [xrjd^iiiav 
CTrjXrjv  xi€Ta  tov  tov  KaicaQog  MvaTOV,  cog  xal  nao3  ixeivov  T(p 


1)  Vell.  2,  20. 

2)  Schmidtius,  1.  c.  p.  693,  cuius  potissimum  in  hac  re  auctoritatem 
sum  secutus. 

3)  Cic.  Phil.  2,  91;  cf.  1,  3. 

Ssdofis'vov  ti  fyovaav  avijvcei.  xal  fisvToi  xcti  fisrcc  ravrce  cog 
txoXv  tovt'  syfyvsTo ,  xal  sXsysv  dvayxaiov  slvai  Tiva  toov  sv 
ToTg  yQafifiaGi  ToTg  tov  KaiGaoog  svqs&svtcov  sxXsx&fjvai  ts 
xal  7TQax&fjicci,  vfisTg  fxsv  jllstcc  tcov  txqcotcov  dvdQoov  TtQOGSTa^aTs 
avTco  Tama  6iaXs%ai«.  Schmidtius  l)  ex  Giceronis  Phil.  2,  100 
et  epistula  at  Att.  16,  16,  11  S.  G.  hoc  fere  fuisse  putat:  »ut 
consules  cum  consilio  Kal.  Iuniis,  quaeCaesar  statuisset,  decre- 
visset,  egisset,  cognoscerent,  statuerent,  iudicarent«.  Ex  eo,  quod 
Dio  consentit  cum  Gicerone,  apparet  illud  S.  G.  (ut  consules  — 
iudicarent)  oppositum  esse  consiliis  illis  Antonii,  quibus  leges 
Iulias  in  suam  utilitatem  everteret.  Giceronis  autem  illa,  quae 
sunt  in  epistula  ad  fam.  12,  1,  2:  »cuius  aera  refigere  debe- 
bamus,  eius  etiam  chirographa  defendimus?«  »at  enim  ita  decre- 
vimur.«  »Fecimus  id  quidem  temporibus  cedentes,  quae  valent 
in  re  publica  plurimum,  sed  immoderate  quidam  et  ingrate 
nostra  facilitate  abutuntur«  —  pertinent  ad  S.  G.  illud,  quod 
factum  erat  a.  d.  XVI.  Kal.  Apriles.  Haud  scio  an  eodem  S.  Go 
consulibus  cognitio  data  sit,  quae  postea  lege  Antonia  confir- 
mata  est.  Lex  autem  Sulpicia  data  erat,  ut  Antonii  consilia 
reprimerentur,  qui  primo  quidem  omni  temperantia  usus  nihil 
nisi  cum  consilio  fecerat,  sed  tum  ex  animi  sententia  omnia 
turbavit.  Quod  vero  postea  cognitio  Gaesaris  commentariorum 
procrastinata  est.  hac  de  causa  factum  est.  Antonius  enim 
exeunte  mense  Aprili  iter  illud  in  Magnam  Graeciam  ingressus 
est,  ut  veteranos  eo  deduclos  eosque,  quos  deducturus  erat,  plane 
sibi  devinciret.  Unde  a.  d.  X.  Kal.  Iun.  Romam  rediit,  ubi  per 
totum  illud  tempus  senatus  non  habitus  erat.  Illa  lex  (ut  con- 
sules  —  iudicarent)  mense  Maio  a  tribunis  quibusdam  Antonio 
infestis  promulgata  videtur  esse.  Legem  tribuniciam  ad  S.  G. 
pertinentem  datam  esse  a.  d.  IV.  Non.  Iun.  elucet  ex  Gic.  ad 
Att.  16,  16',  11.  Sed  Antonius  post  reditum  illius  rei  non 
iam  rationem  habuit  et  senatus  in  se  voluntatem  pro  nihilo 
habuit.  Ceterum  Langius2)  putat  primum  quidem  a.  d.  XVI. 
Kal.  Apr.  ea  esse  confirmata,  quae  iam  ante  Gaesaris  mortem 


1)  l  c.  p.  488  ff.    —    2)  p. 

in  medium  prolata  sive  in  uerarium  delata  essent.  Tum  aliis 
S.  Gis  ea,  quae  Gaesar  de  magistratibus  et  provinciis  decre- 
visset,  confirmata  esse.  Denique  Antonium  a  senatu  petivisse, 
ut  sibi  liceret  alia  praeterea  decreta,  quae  in  chirographis  essent, 
in  medium  proferre.  Senatum  autem,  ut  Antonii  machinationibus 
obsisteret,  ex  Ser.  Sulpicii  Rufi  sententia  decrevisse,  »ne  qua 
post  Idus  Martias  immunitatis  tabula  neve  cuius  beneficii 
figeretur«.  Paulo  post  senatum,  cum  bene  sperare  coepisset, 
quod  Antonius  legem  de  dictatura  in  perpetuum  tollenda  pro- 
tulisset,  decrevisse,  »ut  consules —  iudicarenU.  Antonium  autem 
apud  populum  a.  d.  VIII.  Kal.  Maias,  neglecta  promulgatione, 
legem  Antoniam  de  actis  Gaesaris  confirmandis  pertulisse,  qua 
vehementer  esset  auctus.  Quae  Schmidtius  1.  c.  p.  688  ff.  de  ea 
re  protulit,  parum  accurata  esse  censeo.  Acta  enim  Gaesaris 
dixit  esse  »vollzogene  Amtshandlungen«,  deinde  ea,  quae  nondum 
im  aerarium  essent  delata  et  depravari  possent.  Errare  existimat 
Drumannum  et  Peterum,  qui  acta  idem  significare  putarent 
atque  commentarios,  sed  ipse  idem  fecit  cum  dicat  p.  690: 
»Wenn  darnach  acta  Gaesaris  oder,  quae  Gaesar  egisset, 
iiberhaupt  gefalscht  werden  konnten,  so  musste  doch  der  Begriff 
mehr  umfassen,  als  schon  ins  aerarium  abgelieferte  Gesetze; 
es  miissen  vielmehr  acta  auch  in  Gommentarien  haben  existie- 
ren  konnen,  die  noch  nicht  publiciert,  also  noch  einer  Falschung 
ausgesetzt  waren«.  Recte  autem  Schmidtius  mihi  videtur  dixisse 
S.  Ca  de  magistratibus  et  provinciis  praeter  illud  S.  G.  »G.  Iulii 
Gaesaris  acta  valento«  etc.  non  fuisse.  Langius  putavit  Anto- 
nio  lege  Antonia  de  actis  Caesaris  licuisse  cum  acta  Gaesaris 
tum,  quicquid  Caesar  scripsisset,  quasi  legem  proferre,  dum- 
modo  ad  ea  confirmanda  ad  senatum  vel  populum  referretur. 
Profert  Gic.  Phil.  5, 10.  Sed  eo  loco  acta  significant,  quod  nos 
dicimus.  »vollzogene  Amtshandlungen*  et  minime  »schriftlichen 
Nachlass«.  Quare  Schmidtio  auctore  hanc  coniecturam  missam 
faciamus.  Omnibus  autem  perpensis  lex  Antonia  de  actis 
Caesaris  re  vera  non  differebat  ab  illo  S.  Co :  »ut  acta  Caesaris 
valento«  etc.  Quod  ita  esse  apparet  vel  ex  epistula  illa  (ad 
Att.    14,  10,   1),   ubi    Gicero  Liberalibus  onmia  periisse   con- 


23 

questus  est.  Eodem  modo  etiam  S.  G. ,  quo  dictatura  sublata 
est,  lege  a  consulibus  rogata  conflrmatum  est.  Quod  factum 
esse  ante  VII.  Id.  Apriles,  id  est,  antequam  Gicero  iter  inisset, 
apparet  ex  Gic.  ad  Att.  14,  1  ff.  Legem  vero  una  cum  Dolabella 
Antonium  rogavisse  Dio  44,  51  memoriae  prodit.  Quam  populus 
circiter  a.  d.  VIII.  Kal.  Maias  ratam  fecit.  Quid,  quod  illud 
quoque  S.  G. ,  quod  factum  est  a.  d.  XVI.  Kal.  Apriles,  quo 
veteranis  agri  iam  designati  sunt  confirmati,  postea  lege  Antonia 
de  colonis  in  agros  deducendis  est  confirmatum?  Manserunt 
igitur  quae  Gaesar  constituerat  non  solum  tunc,  sed  etiam  post- 
quam  insequenti  anno  mense  Februario  leges  Antoniae  irritae  sunt 
factae.1)  Pansa  enim  iam  ante  Idus  Februarias  legem  Vibiam 
de  actis  Gaesaris  promulgavit,  quae  mense  Martio  comitiis 
centuriatis  est  perlata2).  Ex  eis,  quae  sunt  apud  Giceronem 
Phil.  5, 10  (»si  quam  legem  —  dicitur,  easdem  leges  de  integro, 
ut  populum  teneant,  salvis  auspiciis  fieri  placet«)  Langius 
effici  vult  pro  lege  Antonia  illa  Vibiam  legem  de  dictatura 
tollenda  esse  acceptam. 

Restat  ut  exemplis  quibusdam  ea,  quae  disseruimus,  illu- 
stremus.  Praebent  nobis  se  causae  Buthrotiorum ,  Iudaeorum, 
regis  Deiotari.  Buthrotiorum  enim  ager  vivo  Gaesare  proscriptus 
erat.  Atticus  Gaesarem  per  litteras  oravit  atque  obsecravit,  ut  illis 
parceret.  Deinde  Gaesar  admonuit,  ut  pecuniam,  quam  imposuerat, 
reliquam  ad  diem  solverent  Buthrotii.  Quo  facto,  cum  Atti  cus  de 
suo  pecuniam  numeravisset,  Gaesar  colonos ,  qui  iam  Buthrotum 
profecturi  erant,  alium  in  agrum  iussit  deduci.  Caesare  autem 
interfecto,  ut  primum  ex  S.  Go  causas  consules  cognoscere  in- 
stituerunt,  res  ad  eos  perlata  est.  Decretum  Caesaris  recitatum 
est  et  multi  praeterea  libelli  Gaesaris  prolati.  Gonsules  de  consilii 
sententia  decreverunt  secundum  Buthrotios  3).  Ex  re  illa  Buthro- 
tiorum  optime  cognoscere  possumus,  qua  ratione  in  talibus  rebus 
constituendis  usi  sint  magistratus  Romani.    Gaesarem  videmus 


1)  Cic.  Phil.  12,12;  6,  3;   13,  5;  8,  27.  —  2)  Cic.  Phil.  10, 17;  13,31 
3)   Cic.  adAtt.l6,16,4f.;  11.    15;  14,14,6;  14,17,2;  14,19,4;  14,20,2 
15,  2,2. 

cum  consilio  decrevisse  et  decretum  ab  eis,  qui  in  consilio  fuerant, 
velut  Gicerone,  obsignaturn  esse.  Nec  minus  Gicero  (Phil.  1, 
2-3)  refert  Antonium  ad  eas  deliberationes,  quas  domi  haberet 
de  re  publtca,  principes  civitatis  adhibuisse,  ad  eum  ordinem 
res  maximas  detulisse  ad  omniaque,  quae  illi  rogassent,  summa 
constantia  respondisse.  Memorabile  hoc  inest  in  Buthrotiorum 
causa,  quod  acta  Gaesaris  etiam  post  mortem  eius  valere  placuit. 
Sequitur  Iudaeorum  causa.  Ex  S.  Go  apud  Iosephum  Ant. 
Iudaic.  XIV,  10,  10  apparet  a.  d.  III.  Id.  Apr.  senatum  habitum 
esse  ab  Antonio  et  Dolabella  consulibus.  Ibi  aliud  S.  G.  factum 
comfirmatur,  quod  a.  d.  V.  Id.  Februarias  factum  nec  tamen 
in  aerarium  delatum  est,  quo  quidem  S.  Go  Iudaeis  et  Hyrcano 
sacerdoti  toedus  datum  est ;  cuius  partes  putantur  exstare  apud 
Iosephum  paullo  ante  hoc  S.  G.  (Ant.  Iud.  XIV,  10,  §  3—7), 
Eorum  S.  Gorum  prooemium,  ut  ita  dicam,  exstat  10,  7 :  rdiog 
KalactQ  —  Xoyovg  snoirjaaTo  ttsqI  toov  dixaioov  tov  'Yoxavov 
tov  'AksgdvdQov ,   aQxisQseog  ^lovdaioov   xal  s&vaQxov,    roiovTovg 

xaloog  s'xsi  xal  rjfxag  dno/nvrjjiiovsvsiv  xal  nQovoslv,  onoog 

'Yqxuvco  xal  too  s&vsi  toov  'Iovduicov  xal  Tolg  cYqxuvov  nuialv 
vno  avyxXrjTov  xal  drjfjiov  cPoo[iuicov  d%Ca  Trg  TiQog  rj^iag  svvoiag 
avToov  xal  oov  svsQysTrjaav  r)[iag  x^Q^  dvTanodo&f^.  Et  multa 
viri  docti  de  his  decretis,  quibus  Iulii  Gaesaris  in  Iudaeos  bene- 
ficia  contineretur ,  coniecerunt,  quo  modo  inter  se  et  cum  illo 
S.  Go  cohaereant;  nam  parum  sunt  apte  disposita  et  tamquam 
vi  disiecta.  Niesius  (Hermes  XI.  p.  486)  putavit  omnia  ad  illud 
S.  G.  pertinere,  quod  a.  d.  V.  Id.  Febr.  datum  est.  Mihi  aliud 
in  mentem  venit.  Gum  enim  (§  3)  Iosephi  verba:  ^Taiov 
KaiaaQog,  vnaTov  dsdoyyisva,  avyxsxooQr^isva,  nQoaxsxQiiisva  — 
mirum  in  modum  similia  sint  eis :  »quae  lex  earum  rerum,  quas 
Gaesar  statuisset,  decrevisset,  egisset,  consulibus  cognitionem 
dedit« ,  —  quibus  acta  Gaesaris  significantur ,  ex  commentariis 
Gaesaris  haec  Iosephi  petita  esse  conici  potest,  quos  secutus 
Antonius  S.  G.,  quod  iam  a.  d.  V.  Id.  Febr.,  cum  Caesar  senatui 
praeesset,  factum  erat,  senatui  denuo  proposuit,  ut  tum  quidem 
a  quaestoribus  in  aerarium  deferri  posset. 

Postrema  est  causa  regis  Deiotari.  Iam  anno  45  mortuo 
Mithridate  Pergameno  res  Galatiae  mutatae  erant,  et  Deiotarus  id 
videtur  egisse,  ut  omni  Galatia,  etiam  ea  parte,  quam  habuerat 
Mithridates,  potiretur.  Deiotaro  obstitit  Gastor,  qui  et  ipse  erat  ex 
regio  Gallograecorum  genere.  Gaesar  nihil  constituit,  videtur 
enim  rem  protulisse,  donec  ipse  in  orientem  veniret,  cum  Parthis 
bellum  illaturus  esset.  Eo  autem  interfecto  Deiotarus  omnia, 
quae  Gaesar  ei  eripuerat,  in  suam  rursus  potestatem  redegit. 
Magna  vero  pecunia  rem  eo  perduxit,  ut  Antonius  ex  actis 
Gaesaris  illi  omnia  confirmaret  et  decreto  totum  imperium 
Deiotaro  deferret.  Antonius  legem  Iuliam  de  rege  Deiotaro 
promulgavit,  ex  qua  Deiotarus  ita  est  restitutus,  ut  a  Gaesare 
vix  sperare  potuit1).  Videmus  igitur  ea  ab  Antonio  perfecta 
esse,  de  quibus  sine  dubio  Gaesar  commentarios  reliquerat,  neque 
Antonium  in  omnibus  rebus  suam  secutum  esse  libidinem  arbi- 
triumque.  Confirmatur  igitur  quodammodo,  quod  Appianus 
dicit  (1.  c.  382)  nihil  aut  parva  Antonium  ipsum,  sed  omnia  ex 
Gaesaris  commentariis  fuisse.  (Avvwviog  ydo  ovd&v  avrog,  rj 
7idvv  Gfiixod,  Ttdvra  J*  ix  tcov  Kaiaagog  VJio^ivrjfxaTOiv  Smxrjxsi). 
Nam  etsi  concedendum  est  Appianum  rem  in  maius  auxisse, 
tamen  exemplis,  quae  supra  demonstravimus,  Antonium  res  a 
Caesare  institutas  perfecisse  confirmatur.  Nec  minus  haec  exempla 
docent  ea,  quae  Cicero  de  Antonio  protulerit,  caute  esse  acci- 
pienda,  cum  ille  incredibili  quodam  in  Antonium  odio  impletus 
eum  omnia  suo  ipsius  arbitratu  fecisse  argueret. 


Oap.  II. 

De  bello   Mutinensi. 

Quoniam  de  actis  Caesaris  dixi,  nunc  ad  ipsum  bellum 
Mutinense  accedo.  Quod  ut  melius  intellegatur,  ea  quoque,  quae 
piaccedunt,  breviter  percurram.  M.Brutus  inCapitolio  a.d. XVIII. 
Kal.  Apriles   orationem   habuit ,    qua   veteranis  pollicitus  est  se 


1)  Cic.  Phil.  2,  94.    Cf.  Niesius,  Rhein.  Mus.  XXXVHI,  p.  595  ff. 


acta  Caesaris  nullo  modo  violaturum  esse.  Sed  non  ante 
coniurati  de  Gapitolio  descenderunt,  quam  Antonii  Lepidique 
filios  obsidura  loco  accepissent.  Id  factum  esse  a.  d.  XVI.  Kal. 
Apriles  constat,  quamquam  Appianus  eos  a.  d.  XV.  Kal.  Apriles 
descendisse  tradit *).  Paucis  diebus  post  Gaesar  elatus  est 2). 
Tum  provinciae  distributae  sunt2).  G.  Asinio  Pollioni  obtigit 
Hispania  ulterior,  M.  Aemilio  Lepido  Hispania  citerior  et 
Gallia  Narbonensis,  A.  Hirtio,  cui  Aurelius  est  substitutus, 
Galliae  ea  pars,  quae  spectat  inter  septentriones  et  orientem, 
D.  Bruto  Gallia  Gisalpina,  duabus  additis  legionibus,  G.  Trebonio 
Asia,  Tillio  Gimbro  Bithynia,  L.  Statio  Murco  (quem  Q.  Marcius 
Grispus  contra  Gaecilium  Bassum  adiuvit)  Syria,  Q.  Hortensio 
Ortalo  Macedonia,  Q.  Cornificio  Africa,  T.  Sextio  Numidia, 
P.  Vatinio  Ulyria,  M'.  Acilio  Glabrioni  Achaia,  A.  Pompeio  Bithy- 
nico  Sicilia3).  In  annum  43  decretum  est,  ut  Macedonia  ad 
M.  Brutum,  Syria  ad  G.  Gassium  transferretur ;  minus  accu- 
rate  Plutarchus  (Brut.  19) :  ^Bqovtw  [asv  ydg  sxp^tpiaavTo 
KqiJttjv,  Kaaaiw  dt  Aiftvvp^  TQsftwviw  6e  'Aaiav  xai  KippQw 
Bi&vviav,  rw  d^hsQw  Bqovtm  %r\v  tcsqI  ^HQidavov  raXariav«. 
Senatus  decrevit,  ut  consules  et  tribuni  iam  creati  et 
consules  tribunique  in  Gaesaris  chirographo  designati  iure 
creati  designatique  agnoscerentur4).  A.  d.  XVIII.  Kal.  Maias 
Brutus  et  Gassius  Roma  decesserunt.  Gicero,  cum  iter  in 
Magnam  Graeciam  et  Siciliam  iniisset,  de  rerum  statu  certior 
factus  Romam  rediit  (pridie  Kal.  Sept.).  Ibi  Kalendis  Sextilibus 
Piso  gravem  in  senatu  orationem  in  Antonium  habuerat.  Quod 
idem  fecit  Gicero  a.  d.  IV.  Non.  Sept.  A.  d.  VII.  Id.  Oct.  An- 
tonius  Brundisium  profectus  ibi  milites  suos,  qui  secessionem 
fecerant,  gravissirais  poenis  affecit.  Ac  primo  quidem  silentium 
egerunt  milites,  timore  atque  ira  obstupefacti.  Tum  vero,  cum 
in  Galliam    proficisceretur  Antonius  eo  consilio,  ut  provincia 


1)  Cf.  Cic.  Phil.  1,  31. 

2)  Nic.  Dam.  28. 

3)  Lange,  R6m.  Altertiimer  III,  464  f. 

4)  Cic.  ad  Att.  14,  6,2;   14,  9,2;  14,  12,2;  ad  fam.  10,1,1;  10,3,3;  10,8 
10,14;  adBrut.  1,1,1;  Vell.2,58.  Dio  44, 14;  46, 53.  Nic.  22.28;  App.4,132. 

Decimo  decreta  potiretur,  tota  legio  Martia  et  quarta  ad  Octa- 
vianum  transierunt.  Qua  de  re  certior  factus  Antonius  Arimi- 
num  est  profectus,  postquam  effecit,  ut  Gaio  fratri  daretur  Mace- 
donia *).  Speravit  enim  se  rein  eo  deducturum  esse,  ut  ex 
Gallia  provincia,  sicut  olim  Gaesar,  facillime  rerum  potiretur. 
In  Galliam  cum  veteranos  tum  tres  legiones  duxit,  quarum 
duas  ipse  secum  habebat,  tertiam  Lucius  frater  postea  adduxit 2). 
Decimum  Brutum  provincia  decedere  nolle  in  senatu  a.  d.  XIII. 
KaL  Ianuarias  est  relatum 3).  Antonio  autem  Mutinam  obsidente, 
Hirtius  et  Pansa,  novi  consules,  cum  ex  more  senatum  con- 
vocassent,  de  re  publica  retulerunt,  de  Mutina  obsessa,  de  hono- 
ribus  praemiisque  decernendis ,  de  quibus  a.  d.  XIII.  Kal.  Ian. 
S.  G.  erat  factum4).  Qui  primus  sententiam  rogatus  est,  tulit, 
ut  legati  mitterentur,  qui  efficerent,  ut  Antonius  Brutum  op- 
pugnare  desineret.  Gicero  autem  parum  convenire  censuit 
senatus  dignitati,  quod  ad  eum  mitterentur  legati,  qui  paucis 
ante  diebus  commisisset,  ut  gravissima  de  se  in  senatu  iudicia 
fierent.  Nihilominus  placitum  est,  ut  mitterentur,  qui  illi  nun- 
tiarent,  ne  consulem  designatum  oppugnaret,  Mutinam  ne  ob- 
sideret,  ne  provinciam  depopularetur,  ne  delectus  haberet,  esset 
in  senatus  populique  Romani  potestate.  Ex  App.  3,  51.  88, 
Dione  46,  29  apparet  decretum  esse ,  ut  Gaesar  adulescens  in 
senatum  legeretur  liceretque  ei  decem  annis  ante  tempus  legiti- 
mum  consulatum  petere.  Octavius  enim,  pronepos  Gaesaris  ex 
sorore,  in  annum  magister  proavunculi  fuerat.  Tum  Apoiloniam 
missus  est,  ut  ibi  litteris  operam  daret.  Sextum  autem  mensem 
cum  ibi  ageret,  Caesarem  necatum  esse  certior  factus  in  Italiam 
rediit.  Gum  Lupias  navem  appulisset  ibique  etiam  accuratius 
de  testamento  Gaesaris  audivisset,  omni  periculo  spreto 
Brundisium  adiit  et  Caesaris  nomen  assumpsit.  Tum  Romam 
venit;  omnesque  iam  boni  magna  de  eo  sperare  coeperunt. 
Nam  brevi  satis  magnam  manum   veteranorum  comparavit  at- 

1)  Cic  Phil.  3,  26.    App.  3,  46. 

2)  Cic.  Phil.  3,  31. 

3)  Cic.  Phil.  3,  8. 

4)  Argument.  P.  Manutii  ad  Cic.  Phil.  5. 


que  adeo  duae  legiones  ex  Antonii  exercitu  ad  eum  transierunt, 
quo  factum  est,  ut  eius  opera  Antonii  potentiam  minui  posse 
senatus  speraret.  Kalendaria ')  imperium  ad  eum  delatum 
esse  dicunt  a.  d.  VII.  Id.  Ian.;  quod  factum  esse  Spoleti  apparet 
ex  Plinio2)  (nat.  hist.  11,196).  Rogante  vitrico  L.  Marcio  statua 
equestris  Octaviano  decreta  est3).  In  nummis  statuae  inscrip- 
tum  est  »Populi  Iussu«  4).  Deinde  tulit  Marcius,  ut  milites,  qui 
Antonium  reliquissent,  ipsi  et  liberi  stipendiis  solverentur  utique 
eis  magna  pecunia  cum  agris  promitteretur5).  Gui  Salvius  tri- 
bunus  plebis  intercessit  et  tulit,  ut  sententiam  loco  consulari 
Gaesar  diceret,  cum  de  praetorio  loco  Gicero  suasisset,  consula- 
tumque  decem  annis  antequam  per  leges  liceret,  petere  posset. 
Quod  P.  Servilio  placuisse  Gicero  (ad  Brut.  1,  15)  scribit,  utique 
cum  Pansa  et  Hirtio  consulibus  bellum  Antonio  inferret,  nisi 
ex  Galliae  discessisset;  et  simul  de  laude  D.  Bruto  tribuenda, 
quia,  privato  consilio  exercitu  comparato,  Antonium  Gallia  pro- 
hibuisset,  S.  G.  esse  factum  Appianus  et  Dio  memoriae  pro- 
diderunt. 

Missi  sunt  ad  Antonium  Serv.  Sulpicius  Rufus,  L.  Galpur- 
nius  Piso,  L.  Marcius  Philippus,  qui  postularent,  ut  ille  Roma 
abesset  ducenta  milia  passuum  sibique  aditum  ad  Dec.  Brutum 
daret.  Antonius  autem  senatui  obtemperare  animum  inducere  non 
potuit.  Legati,  cum  redissent,  inaudita  quaedam  Antonii  postulata 
detulerunt  ad  senatum.  Tum  vero  senatus  in  sententiam  L.  Gae- 
saris  tumultum  decrevit6).  Magnus  autem  numerus  eorum,  qui 
Antonio  studebant,  partim  ad  eum  palam  profecti  sunt,  quo  in 
numero  quidam  quoque  ex  tribunis  plebis,  velut  L.  Decidius 
Saxa7),  praetoribusque,  velut  L.  Marcius  Censorinus  et  P.  Ven- 


1)  Fer.  Cum.  et  ara  Narbonensis,  Wilm.  104. 

2)  Cf.  Mommsen,  C.  I.  L.  1,  p.  383.   Staatsrecht  1,  442  A,  3.  443  A,  1. 
549  A,  1.  res  gestae  Divi  Augusti  p.  5. 

3)  Cic.  ad  Brut.  1,  15,7.     Dio  46,  29.     Vell.  2,  61,  3. 

4)  Cf.  Eckhel,  Doctrina  Nummorum  veterum  6,  73. 

5)  Cic.  Phil.  7,  10.     App.  3,  51.    Dio  46,  29. 

6)  Cic.  Phil.  8,  1. 

7)  Caesar,  1.  c.  1,  66. 

tidius1),  partimRomae  manentes  pro  virili  parte  res  Antonianas 
augebant,  velut  Fufius  Galenus 2).  Atque  adeo  P.  Ventidius  in 
colonias  profectus,  duabus  veteranorum  legionibus  coactis,  cum 
Romae  appropinquaret,  Giceronem  potissimum  ut  comprehen- 
deret,  magnus  eos  timor  incessi,  multique  urbe  profugerunt. 
Sed  cum  ad  Antonium  proficisceretur,  ab  Hirtio  et  Gaesare  im- 
peditus  est,  ne  ad  eum  perveniret.  Quae  cum  ita  essent,  in 
Picenum  conversus  aliam  Iegionem  ibi  composuit3). 

Quae  dum  geruntur,  M.  Bruti  litterae  Romam  allatae  sunt. 
Qui  cum  Gassio  Athenas  profectus,  exercitu  celeriter  coacto, 
in  Macedoniam  se  contulerat.  Ibi  habuit  legiones,  quas  Q.  Hor- 
tensius  Ortalus  conscripserat,  et  quas  C.  Antonio  dare  debuit4). 
Item  P.  Vatinius,  qui  etiam  tunc  Illyrico  praeerat,  ei  Dyrrhachii 
legiones,  in  quibus  C.  Antonius  omnem  spem  posuerat,  tradidit. 
C.  autem  Antonius,  cuius  consilia  ea  re  plane  ad  irritum  cecide- 
rant,  Apolloniae  cum  septem  cohortibus  commoratus  est5).  Neque 
defuit  Bruto  pecunia,  quam  et  ab  M.  Appuleio  quaestore,  qui 
ex  Asia  a  C.  Trebonio  redierat,  et  a  C.  Antistio  Vetere  quae- 
store,  qui  ex  Syria  reverterat,  acceperat.  Cum  de  Bruti  litteris 
mense  Februario  in  senatu,  quem  Pansa  habebat,  ageretur, 
Cicero  rogavit6),  ut  M.  Brutus  iuberetur  cum  exercitu  Macedo- 
niam  et  Graeciam  defendere  et  cum  exercitu  quam  proxime  esse 
Italiam.  Q.  Hortensius  cum  Bruto  esset,  quoad  senatus  nomina- 
ret,  qui  succederet.  Quamquam  vero  Fufius  Calenus  tulerat, 
ut  legiones  M.  Bruto  adimerentur 7),  atque  etsi  non  veterani 
modo  Caesaris,  sed  etiam  Octavianus  aegerrime  ferebant,  quod 
Brutus  adeo  honoribus  afficeretur8),  tamen  S.  C.  in  C;ceronis 
sententiam  factum  est.   Mense  autem  Martio  Romam  nuntiatum 


1)  Nic.  26.    Cic.  ad  Att.  14,  10,2. 

2)  Dio  46,  32. 

3)  App.  3,  66.  72.    Cic.  Phil.  12,  23. 

4)  Dio  47,  20  ff.    Plut.  Brut.  24  ff.    Vell.  2,  69  f. 

5)  App.  Illyr.  13.  b.  c.  4,  75. 

6)  Cic.  ad  Brut.  2,  5,4.    Cic.  Phil.  3. 

7)  Cic.  Phil.  10,  4-6. 

8)  Dio  47,  22.     Vell.  2,  65. 

e?t  C.  Tnroninm   a  DolabeJla  Smyrnae  esse  trncidatum.     Qno 
faeto  ipse  tum  Calenus  rogavit,  ut  Dolabella  hostis  populi  Ro- 
mani  iudicaretur,  cui  omnes  boni  assensi  sunt.   Postridie  autem 
eius  diei,  cum  in  senatu ,  quem  Pansa  habebat,  ageretur,  eui- 
nam  bellum  Dolabellae  inferendum  traderetur,  Gicero  eam  occa- 
sionem  aucupatus  tulit,  ut  G.  Gassius  pro  consule  esset  in  Syria 
maiusque  ei  quam  eis,  qui  ibi  res  administrabant,  daretur  im- 
perium J),  neque  vero  effecit,  cum  Pansa  obsisteret,  qui  Gaesaris 
amicus  erat,  neque  Gassii  copias  nimis  augeri  volebat.    Is  enim 
aperte,  quid  de  re  publica  sentiret,   profiteri  animum  inducere 
non  potuit.    Postea  videbimus  eum  diu  cunctatum  esse  multum- 
que  temporis  trivisse,  antequam  Roma  in  Antonium  proficisce- 
retur.    Pansa  auctore  placitum  est,  ut,  Decimo  liberato,  consules 
de  Asia  et   Syria  provinciis  inter   se    compararent,  quique  ob- 
tinuisset  Syriarm  bellum  Dolabellae  inferret. 

Iam  vero  redeamus  ad  D.  Brutum.  qni  vehementer  ab  An- 
tonio  Mutinae  oppugnabatur  (ad  fam.  12,  6,2:  »vix  sustinebat«). 
Imperatores  ita  rem  inter  se  partiti  erant,  ut  Hirtius  cum  Octa- 
viano  coniunctus  eum  aggredi  statueret:  Antonii  praesidium 
Claterna  deiecit  deque  ea  re  ad  senatum  epistulam  scripsit  (cf. 
ad  fam.  12,5,2).  Gaesarem  iam,  antequam  id  bellum  ei  delatum 
esset,  arma  contra  Antonium  movisse  neque  quicquam  memo- 
rabile  effecisse,  ex  Dione  46,  35  liquet.  Interim  Piso  et  Galenus 
id  egerunt,  ut  in  gratiam  rediretur  cum  Antonio,  et  paulo 
post  a.  d.  VII.  Kal.  Martias2)  adsentiente  etiam  Gicerone 
altera  legatio  decreta  est  octo  consularium 8).  P.  Servilius 
Isauricus,  L.  Gaesar,  Piso,  Calenus  in  iis  erant,  etiam  Cicero4), 
nec  vero  quicquam  effectum  est.  Paullo  post  Pansa  quoque 
exercitu  comparato  Roma  profecfus  est,  ut  se  cum  Hirtio  et 
Octaviano   coniungeret;    id    quod    quando    factum    sit,    per- 

spicitur    .ex  Cic.    ad    fam.  12,  52,  1 5),    ubi    Cicero   Pansam 


1)  Cic.  Phil.  11. 

2)  Cic.  Phil.  12,  3. 

3)  Cic.  Phil.  12,  16  f. 

4)  Cic.  Phil.  13,  36. 

5)  ad  Cornificium,  exeunte  Aprili. 

Quinquatribus  Iitteras  Cornificii  frequenti  senatu  recitasse 
scribit.  Quinquatrus  erant  a.  d.  XIV.  Kal.  April.  (cf.  Ovid.  Fast. 
III,  809  ff).  Ex  Gic.  ad  fam.  10, 10,1  videri  potest  Pansam  non 
post  diem  III.  Kal.  April.  profectum  esse.  Vulgo  id  factum  esse 
a.  d.  XIII.  Kal.  Apr.  fertur.  Etiam  post  discessum  Pansae  litterae 
Lepidi  et  Planci  sunt  allatae,  quibus  senatui  suadebant,  ut  in 
gratiam  rediret  cum  Antonio,  id  quod  Gicero  aegerrime 
tulit1). 

A.  d.  V.  Id.  Apr.  litterae  allatae  sunt  P.  Lentuli  Spintheris, 
qui  pro  quaestore  in  Asia  erat,  quibus  accuratius  de  G.  Gassio 
relatum  est2).  Postridie  autem  Htteris  M.  Bruti  omnia  ita  esse 
confirmatum  est.  Cassius  enim  a  Lentulo  pecunia  auctus8)  Apa- 
meam  se  contulerat  et  ineunte  mense  Martio  effecerat,  ut  Murcus 
et  Crispus  suos  quisque  milites  sibi  traderent.  Bassum  milites 
coegerunt,  ut  exercitum  Cassio  committeret.  Etiam  quattuor  illae 
legiones,  quae  post  Caesaris  bellum  Alexandrinum  erant  Alexan- 
driae,  et  quas  A.  Allienus,  Dolabellae  legatus,  ex  Aegypto  ad 
Dolabellam  adduxit,  ad  Cassium  transierunt.  Idibus  Aprilibus 
in  senatu  epistula  M.  Bruti  recitata  est,  qua  C.  Antonium  in  sua 
potestate  esse  scripsit4).  —  Sed  redeat,  unde  deflexit  oratio. 
Hirtius  enim  et  Caesar,  cum  Bononiam  praesidio  vacuam  nullo 
certamine  recepissent  equitesque  hostium  fugassent,  Mutinam 
appropinquaverunt.  Eodem  fere  tempore  Pansa  Roma  profectus 
cum  Hirtio  se  coniuncturus  erat.  Priusquam  advenisset, 
Antonius,  cum  non  iam  sperare  posset  Brutum  se  dediturum, 
Lucium  fratrem  reliquit,  qui  illum  oppugnaret;  ipse  contra 
Caesarem  et  Hirtium  profectus  est.  Cum  utraque  castra  oppo- 
sita  essent,  per  aliquot  dies  leviora  equitum  certamina  facta 
sunt  Marte  ancipite,  donec  equites  Celtici,  qui  cum  elephantis 
in  Caesaris  manus  inciderant,  rursus  ad  Antonium  transierunt. 
Et  cum  una  cum  ceteris  Caesarianis  ex  castris  egressi  extra 
aciem  ivissent,  brevi  in  ipsos  Caesarianos,  qui  imprudentius  eos 


1)  ad  fam.  10,  6,1;  10,  27. 

2)  ad  Brut.  2,  2,3. 

3)  ad  fam.  12,  14,5  f*    Lange,  1.  c.  p.  532  f. 

4)  Lange  III,  532-33.    P.  Meyer,  1.  c.  p.  26-27. 

subsecuti  erant,  conversi  magnam  stragem  ediderunt.  Vehemens 
coortum  est  proelium,  unde  superior  discessit  Antonius.  Qua 
re  valde  animo  auctus,  cum  Pansam  appropinquare  sensisset, 
hostium  castra  aggressus  est,  sperans,  si  ea  antea  cepisset,  eo 
facilius  se  rem  totam  confecturum  esse.  Itaque,  cum  Gaesar 
Hirtiusque  et  memores  cladis  modo  acceptae  et  sperantes  fore, 
ut  Pansa  Bononia  sibi  subveniret,  castris  se  tenerent  eaque 
custodirent,  Antonius  partem  copiarum  ad  hostium  castra  op- 
pugnanda  reliquit,  et,  ut  ipse  omnino  se  adesse  simularet, 
veritus,  ne  a  tergo  circumveniretur,  clam  nocte  Pansae  obviam 
ivit,  qui  tum  a  Bononia  adventabat.  Obviam  ei  factus  est 
apud  Forum  Gallorum,  erat  is  locus  inter  Bononiam  et  Mutinam 
prope  angustias,  quae  Pansae  erant  superandae. 

Iam  vero  in  summum  discrimen  res  est  adducta  atque 
a.  d.  XVII.  Kal.Maias  apud  Forum  Gallorum  proelium  factum  est. 
Optime  de  eis  rebus,  quae  illo  die  gestae  sunt,  certiores  sumus 
facti  epistula  ea,  quam  Serv.  Sulpicius  Galba  a.  d.  XII.  Kal. 
Maias  ex  castris  ad  Caesarem  misit.  Galba  enim  Gaesare 
duce  in  Gallia  legatus  stipendia  meruerat,  postea,  cum 
in  consulatu  petendo  repulsam  tulisset ,  coniurationis  de 
Gaesare  necando  particeps  factus  est.  Sic  enim  Antonius  in 
litteris,  quas  ad  Hirtium  et  Octavianum  dedit,  de  eo  scripsit: 
»Ser.  Galbam  eodem  pugione  succinctum  in  castris  videtis«. 
Quamquam  Cicero  (Phil.  13,33)  falso  id  Galbae  crimini  dedisse 
Antonium  professus  est.  Hanc  Galbae  epistulam  (ad  fam.  X,  30) 
F.  Hofmannus1)  scriptam  putat  a.  d.  XVI.  Kal.  Maias,  secutus 
Manutii  auctoritatem.  Sed  in  codice  Mediceo  scriptum  legi- 
mus  a.  d.  XII.  Kal.  Maias2).  Idcirco  Manutium  a.  d.  XVI.  Kal. 
Maias  legi  voluisse  puto,  quod  Galbae  epistula  missa  est  »ex 
castris« ,  iis  scilicet ,  in  quae  post  ipsum  proelium  reverterunt 
milites.  .  Miramur  tamen,  quod,  cum  accurate  scribat  a.  d. 
XVII.  Kal.  Maias  proelium  factum  esse,  non  dixerit  id  accidisse 
pridie  eius    diei,    quo  epistulam  dedit.     Quamquam  concedo 


1)  Ausgewahlte  Briefe  etc.  II,  p.  166. 

2)  Baiter-Kayser ,    M.  Tullii   Ciceronis    opera,   Vol.  IX,   adnot.   crit. 
p.  XLV. 

transiissent,  legiones  tricesima  quinta  et  secunda  remanserant. 
Accessit  pars  veteranorum;  denique  Antonius  M.  Silanum,  qui 
a  Lepido  ex  Gatlia  Narbonensi  in  Gisalpinam  missus  parum 
sciebat,  utrius  partes  ex  eius  voluntate  sequeretur,  adduxit,  ut 
sibi  cohortem  praetoriam  traderet.  Plurimum  valuit  equitatu, 
quamquam  eo  parum  uti  poterat  prae  loci  natura  impedita *).  Sed 
magno  vehementique  errore  Antonius  est  ductus,  cum  adversa- 
rios  modo  tirones  habere  putaret,  quos  sibi  opponerent.  Ea 
enim  nocte,  quae  inter  a.  d.  XVIII.  et  XVII.  Kal.  Maias  erat, 
Hirtius  Pansae  a  Bononia  cum  quattuor  legionibus  adventanti, 
ad  quem  iam  antea  Galba  se  contulerat,  legionem  Martiam  ob- 
viam  misit,  additis  et  sua  ipsius  et  Octaviani  cohortibus  prae- 
toriis,  quibus  praefecit  Dec.  Garfulenum 2).  Antonius,  ut  adver- 
sarios  falleret,  per  silvas,  quae  in  Aemilia  via  erant,  insidiis 
dispositis  hostes  exspectabat3). 

Quo  melius  ordo  proelii  possit  perspici,  hoc  loco  rem  ita 
explicabo,  quasi  inde  ab  initio  omnes  copiae  in  certamen  descen- 
derint4.)  Legioni  enim  tricesimae  quintae  erant  oppositae 
octo  legionis  Martiae  cohortes,  quibus  praeerat  Carfulenus;  ibi 
Galba  quoque  erat.  In  via  Aemilia  pugnaverunt  cohortes  prae- 
toriae  Antonii  et  Silani  contra  Octaviani  cohortem  praetoriam. 
In  dextro  cornu  Antonii  erat  secunda  legio;  cui  obstiterunt 
duae  reliquae  legionis  Martiae  cohortes,  deinde  cohors  praetoria 
Hirtii,  cui  praeerat  Garfulenus.  Pansa  autem  ex  quattuor  legio- 
nibus  duas  in  castris  reliquerat,  quibus  Torquatum  quaestorem 
praefecerat.  Ipse  cum  legione  Martia  et  duabus  illis  cohortibus 
praetoriis  in  sinistro  cornu  processit,  postquam  praecepit,  ut 
duae  sese  subsequerentur  legiones.  Sed  priusquam  adveniret, 
Pansa  invitus  impetu  legionis  Martiae  vehementissimo  coactus 
est,  ut  proelium  committeret.    Antonius  autem,  cum  non  igno- 


1)  orx    c%o)v    ToXq  IjtTttroiv    fi.XafiTtQtvua&at   8id  xo  Jttdiov  fkojSioxiQov  ov 
xal  ttraqiQfvfiivov    (App.  3,66). 

2)  Quod   apud  Appianum   scriptum  invenitur  :   KttqoovXqvos,  codicum 
culpa  factum  est. 

3)  Frontin.  strateg.  2,  5,39. 

4)  Cf.  Drumann,  1.  c. 

raret  illam  legionem  eo  die  onmi  »ludio  enisuram  esse,  ut  in- 
iurias  sibi  oblatas  ulcisceretur,  ei  insidias  locare  conatus  tricesi- 
mam  legionem  reduxit.  Quo  facto,  cum  adversarii  incautius 
secuti  quingentos  passus  ultra  aciem  processissent ,  ubi  antea 
fuerant,  tum  vero  Antonii  equites,  in  quibus  Mauri  quoque 
erant,  cum  ex  insidiis  erupissent,  exanimatos  illos  adeo  perculerunt, 
ut  brevi  omnia  perturbarentur.  Galba  magnum  in  periculum 
venit,  ne  a  suis  ipse  interficeretur ,  cum  medios  in  hostes  in- 
currisset.  Vehementissime  etiam  in  via  Aemilia  dimicatum  est, 
ubi  Octaviani  cohors  praetoria  caesa  est.  Praeclare  de  ea  pugna 
scripsit  Appianus  (3,68).  In  sinistro  autem  cornu,  postquam  diu 
ancipite  Marte  pugnatum  est,  cum  Pansa  consul  vulnus  accepis- 
set,  eo  quoque  loco  redeundum  erat,  praesertim  cum  periculum 
esset,  ne  ab  equitibus  Antonii  circumvenirentur  milites.  Quo 
facto  ille  castra  hostium,  quae  inter  pugnam  a  Torquato  quae- 
store  erant  vallo  munita,  oppugnare  instituit.  Celerrime  tirones l) 
tutum  illum  locum  petiverunt,  ubi  consisterent ,  legio  Martia 
iuxta  vallum  impetum  sustinuit,  et  quamquam  attenuati  erant 
ordines,  dignam  se  praestitit,  quae  illo  nomine  ornaretur2). 
Iam  vero  Antonius  superior  discessurus  erat  visus  iamque  milites 
eius  exultantes  in  castra  redire  instituerunt,  cum  subito  eodem 
loco ,  quo  bene  modo  rem  gesserant ,  a  recentibus  copiis  petiti 
sunt.  Aulus  enim  Hirtius,  cuius  castra  circiter  sexaginta  stadia 
aberant  a  Foro  Gallorum,  curn  quarta  et  septima  legione  ad 
tempus  advenit,  ut  Antonio  victoriam  e  manibus  eriperet. 
Tum  vero  vehementissime  pugnatum  est,  Hirtius  ipse,  ut  milites 
ad  quaevis  pericula  subeunda  impelleret,  aquilam  tenensin  medios 
hostes  se  dedit.  Quo  factum  est,  ut  nocte  oborta  Anto- 
nius  fuga  salutem  peteret,  duabus  aquilis  et  sexaginta  signis 
amissis.  Nec  vero  Hirtius  victoria  sic  uti  potuit,  ut  plane  delere- 
tur  Antonii  exercitus.     Nox  enim  irruit  et   loci  natura  Hirtius, 


1)  App.  3,  69:  xal  ol  vtijXvdtq  ISovrtq  i'q)tvyov  «t«'xtwc  xai  ptrd  ftotjs 
iq  to  /«0«xo^<«,  oTttq  axirolq  e£tt{>yuOTO  o  tu/ituq  ToQxovuroq  ovvtor<6oijq  frt 
rtjf  /*«/*/?  vnovo^oaq  iv  XQl^n  ytvqoo&tat. 

2)  Cic.  Phil.  14,  27. 

ne  strenue  celeriterque  hostes  persequeretur,  impeditus  est. 
Tum  Hirtium  in  ea  castra  redisse  Galba  scribit,  unde  Pansa 
exiisset.  Quae  dum  geruntur,  Gaesar  quoque  adulescens  rem 
bene  gesserat,  absente  enim  Hirtio  castra  eius  paucis  cohortibus 
contra  L.  Antonium  defenderat  *).  Proelio  confecto  et  consules 
et  Gaesar  a  militibus  imperatores  snnt  appellati. 

In  Galbae  epistula  tria  desideramus:  ac  primum  quidem 
Carfulenum  non  nominat,  tum  nihil  dicit  de  Pansa  vulnerato, 
denique  Octavianum  neque  participem  fuisse  proelii  neque  eum 
consulesque  imperatores  esse  appellatos  commemorat.  Omnino 
eas  potissimum  proelii  partes  descripsit,  quibus  ipse  affuerat; 
timere  fere  videtur,  ne  multis  nominibus  proferendis  cius,  qui 
legit,  animum  a  se  avertat.  Pansam  ante  Hirtii  adventum 
gravem  cladem  subiisse  fere  omnes  testantur.  De  Pansa  vulnere 
Orosius  (VI,  18)  sic  scribit:  »Pansa  primo  veniens,  exceptus 
insidiis,  inter  suorum  clades  ipse  quoque  pilo  graviter  vulne- 
ratus,  ab  eodem  vulnere  interpositis  diebus  est  mortuus*.  Iam 
brevi  post  minus  bene  de  Pansa  dictum  est,  velut  Liv.  119: 
»cum  Pansa  consul  male  adversus  Antonium  pugnavisset;  cf. 
Dio  46,  38:  »xat7Ttg  xaxcog  a7iaXXagag«.  Ante  omnia  autem 
consideranda  sunt,  quae  Gicero  ad  Brut.  1,  3,  4  scripsit:  »nam 
Pansa  fugerat  vulneribus  acceptis,  quae  ferre  non  potuit«. — 
Quid,  quod  ex  eo  maxime  loco  spuriam  esse  epistulam  illam 
Meyer  putavit,  non  quidem,  ut  mihi  videtur,  recte.  Ex  nostro 
loco  efficitur  post  alteram  demum  pugnam  Mutinensem  Anto- 
niurn  hostem  esse  iudicatum,  cf.  §  4:  »hostes  autem  omnes 
iudicati,  qui  M.  Antonii  sectam  secuti  sunt«.  Langius  affert,  ut 
hoc  probetur,  ad  Brut.  1,5,  1 :  »cum  de  eis,  qui  hostes  iudicati 
sunt,  bello  persequendis  sententiae  dicerentur«  etc.  Mea  quoque 
sententia  recte  Antonium  post  alteram  demum  pugnam  Muti- 
nensem  hostem  esse  iudicatam  putamus. 

Iam  vero  quod  attinet  ad  pugnam  inter  Hirtium  et  Antonium 
factam,  Cicero  (Phil.  14, 10)  memoriae  prodidit  Hirtium  tribus  An- 


1)  Cic.  ad  fam.  10,  30.    Phil.  14,  25ff.    Liv.  epit.  119.    Dio  46,  37. 

tonii  legionibus  oppositum  fuisse.  Giceronem  de  industria  eum 
numerum  perverse  attulisse,  scilicet  quo  magis  Hirtii  virtutem 
usumque  militiae  laudaret,  tum  denique  credendum  erit,  si  eum  falsa 
retulisse  comprobatum  erit.  Potuit  vero  Gicero  in  imperatorum 
epistula,  quam  ad  senatum  miserant,  scriptum  invenisse  Hirtium 
cum  tribus  hostium  legionibus  decertantem  superiorem  discessisse. 
Gui  id  minus  videtur,  eum  ad  Garatonium  accedat  rogo  (ad 
Phil.  14,  10,  27).  Liceat  mihi  eius  verba  hoc  loco  afferre: 
»Iam  vero  praeter  duas  illas  legiones  Galba  scribit  Antonium 
eduxisse  cohortes  praetorias  duas ,  unam  suam ,  alteram  Silani, 
evocatorum  partem.  Si  duae  solae  cohortes  pars  evocatorum 
appellarentur ,  ad  tertiam  legionem  explendam  cohortes  octo 
deessent.  Est  igitur  verisimile  praetoriis  cohortibus  aliquot  alias 
veteranorum  accessisse,  ut  milites  hi  simul  omnes  numerum 
prope  iustae  legionis  efficerent.  Hi  autem  veterani  erant  evo- 
cati,  quos  nimirum  ex  coloniis  evocarat  Antonius:  cuius  generis 
legionem  habebat  integram,  ut  ex  Appiano  3,46  liquet,  et 
cohortem  insuper  praetoriam  ex  omni  numero  delectorum. 
Tertia  istaec  legio  a  Tullio  adiungitur,  non  quia  legio  revera 
esset,  sed  quia  cohortes  praetoriae,  quae  extra  legiones  nume- 
rabantur,  et  evocati,  quorum  ex  legione  extraordinaria  pars 
adfuerat,  parum  ab  eo  numero  militum  aberant,  quem  legio 
requens  habere  solet«. 

Paucis  post  pugnam  apud  Forum  Gallorum  factam  diebus 
Pansa  ex  vulnere  mortuus  est  Bononiae  a.  d.  IV.  Kal.  Maias *). 
Suetonius2)  refert,  quaemala  fama  de  Octaviano  pervulgata  sit : 
»Rumor  increbuit  ambos  opera  eius  (Octaviani)  occisos  . .  .  Pansae 
quidem  adeo  suspecta  mors  fuit,  ut  Glyco  medicus  custoditus  sit, 
quasi  venenum  vulneri  indidisseU.  Hoc  utrum  verum  sit  necne, 
diiudicari  non  iam  potest,  Romae  autem  Pansae  litteras  Gicero 
apud  populum,  Gaesaris  epistulam  modo  in  senatu  recitavit. 
Perfecit,  ut  dierum  quinquaginta 3)  supplicatio  haberetur,  con- 


1)  Langius  III,  534. 

2)  Oct.  11.  cf.  Cic.  ad  Brut.  1,  6,2.     Tac.  ann.  1,  10. 

3)  quidam  referunt  sexaginta. 

sulum  exercitus  Decimo  eidemque  bellum  Antonianum  tradere- 
tur  publiceque  ei  gratiae  agerentur,  quod  Antonium  devicisset. 
De  Gaesare  nihil  in  decreto,  ne  nomen  quidem  commemoratum 
est1).  Utrum  Gaesar  pugnis  illis,  quae  apud  Forum  Gallorum 
fiebant,  interfuerit  necne,  iam  paulo  accuratius  videamus. 
Galba  de  eo  nihil  refert:  ex  reliquis  auctoribus  nostris  comper- 
tum  habemus  item  eum  atque  consules  a  militibus  exultantibus 
vesperi  imperatorem  esse  appellatum  idque  nomen  ei  a  senatu 
quoque  esse  confirmatum2).  In  feriali  Cumano  v.  14  haec  scripta 
invenimus :  » Apr.  14 :  Eo  die  Caesar  primum  vicit.  Suppli]catio 
Victoriae  Augustae«.  Atque  Mommsenius  ea  victoria  dictum 
esse  censet  proelium  apud  Forum  Gallorum  factum.  Octavianum 
quidem  a.  d.  XVIII.  Kal.  Maias  apud  Mutinam  dimicavisse  con- 
st-at  ex  Ovidio  (Fast.  4,  621  ff) : 

»Occupat  Aprilis  idus  cognomine  Victor 
lupiter:  hac  illi  sunt  data  templa  die. 

Hac  quoque,  ni  fallor,  populo  dignissima  nostro 
Atria  Libertas  coepit  habere  sua. 

Luce  secutura  tutos  pete  navita  portus : 
Ventus  ab  occasu  grandine  mixtus  erit. 

Scilicet,  ut  fuerit,  tamen  hac  Mutinensia  Caesar 

Grandine  militia  perculit  arma  sua«. 

Atqui  Suetonius  (Aug.  10):  »Octavianus  —  bellum  confecit 

tertio  mense,  duobus  proeliis.    Priore  Antonius  eum  fugisse  scri- 

bit  ac  sine  paludamento   equoque  post  biduum  demum  appa- 

ruisse :  sequenti  satis  constat  non  modo  ducis,  sed  etiam  militis 

functum  munere :  atque  in  media  dimicatione,  aquilifero  legionis 

suae  graviter  saucio,  aquilam  humeris  subiisse  diuque  portasse«. 

Ovidii  autem  testimonium,  unde  apparet  Octavianum  apud 

Mutinam  a.  d.  XVIII.  Kal.  Maias  vicisse,  quomodo  coniungendum 

sit  cum  Antonii  illo   testimonio,  quo  memoriae    proditur  eum 

fuga  salutem  petivisse  et  biduo  post  comparuisse,  intellegi  non 

potest,   si  Antonii  illud   pertinere  putamus  ad  proelium  apud 

Forum  Gallorum  factum.   Constat  enim  Octavianum  eo  confecto 


1)  Cic.  ad  Brut.  1,  15,9.     App.  3,  74. 

2)  Cic.  Phil.  14,  11,    Dio  46,  38.    Mommsen,  Rom.  St.-R.  1,  105. 

imperatorem  esse  appellatum  a  militibus  idque  ideo,  quia  ab- 
sentibus  consulibus  castra  fortissime  defendisset  neque  invito 
Marte,  ut  ita  dicam ;  quare  a.  d.  XVIII.  Kal.  Maias  Hirtium  et 
Octavianum  una  contra  M.  et  L.  Antonios  dimicasse  statui  po- 
test.  Nocte  autem  quae  hunc  diem  insequebtur,  Antonius, 
fratre  relicto,  profectus  est,  ut  cum  Pansa  confligeret,  antequam  is 
cum  illis  arma  coniunxisset.  Hirtius  autem  a.  d.  XVIII.  Kal.  Maias 
vesperi  castra  Octaviano  defendenda  dedit,  et  is  magnam  laudem 
est  consecutus,  quod,  quamquam  Hirtio  absente  valde  im 
minutis  copiis  utebatur,  tamen  hostes  a  castris  repulit.  Fugisse 
igitur  Octavianus  neque  a.  d.  XVIII.  neque  XVII.  Kal.  Maias 
putandus  est.  Nihilominus  retinere  possumus  ea,  quae  Anto- 
nius  apud  Suetonium  de  Octaviano  scripsit.  Est  enim  apud 
Dionem  (46,  37)  accurata  descriptio  proelii  cuiusdam  ad  Scul- 
tennae  ripas  facti:  »"0  ovv  ^AvTcoviog  iScov  on  Jexifxog  ovx  ivSco- 
aeiei,  ixeivco  [xhv  Aovxiov  tov  ddeX(pov  naQaxareXinev,  amog  6*e 
inl  tov  Kaitiaqa  xal  inl  tov"Iqtiov  ixcoQrjae.  xal  avTcov  dvTi- 
aTQanonedevofxercov  inl  noXXdg  r^tQag  tnnojxaxiai  txveg  pQa- 
Xelai  xal  iaonaXeig  iyevovro,  Lie'xQig  ov  ol  KcXtixoI  tnnetg,  ovg 
LieTa  tcov  iXe(pdvT(ov  6  KaTaaQ  nQoaenenoirjTo ,  nQog  Te  tov 
3Avt(6viov  avxrig  dnexXivav  xdx  tov  aroaTonedov  iierd  tcov  dXXcov 
igeX&ovreg  nQoe^coQixrjaav  (ikv  cog  xal  xatf  eavrovg  Totg  dvTi- 
nQoaeXdaaai  nQogfxi^ovreg,  vneaTQexpav  Se  <?*'  oXiyov  xai  naQa 
do'$av  fir]  nQogdexotJLevotg  roTg  iyenoxievoig  aqoiai  nQogneaovTeg, 
avxrovg  avrcov  dnexreivav.  xal  tierd  Tavra  nQovofxevovreg  Tiveg 
drf  diKfOTeQcov  elg  x€iQa$  rjX&ov  xdx  tovtov  tcov  Xoincov  ini- 
florjihrjadvToov  exaTeQoig  fxdxrj  Te  a(fcov  6%eTa  iyevero  xal  ixQa- 
Trjaev  6  'AvTooviog.* 

Drumanno  concedo  nuntium  de  Antonii  victoria,  qui  a.  d. 
XIII.  vel  XII.  Kal.  Maias  Romam  sit  allatus,  pertinere  ad  hoc 
proelium  ad  Scultennam  factum,  cui  Octavianum  interfuisse  Dio 
refert.  Quacum  re  temporum  definitio  praeclare  consentit: 
nuntius  enim  in  itinere  Mutina  Romam  faciendo  quinque  vel 
sex  dies  insumere  solebat l).    Quodsi  Cicero  in  oratione  Philip- 

1)  Cic..ad  fam.  12,  6,1. 


39 

pica  quarta  decima,  quam  habitam  esse  a  d.  X.  Kal.  Maias 
constat,  capite  sexto:  »Cum,  ut  scitis,  hoc  triduo  vel  quatriduo 
tristis  a  Mutina  fama  manareU,  illum  nuntium  allatum  esse  dicit  a. 
d.  XIII.  vel  XIV.  Kal.  Maias,  intellegimus ,  qui  attulisset,  pro- 
fectum  esse  a.  d.  XVIII.  Kal.  Maias  vel  Idibus  Aprilibus,  proelium 
ad  Scultennam  factum  Idibus  Aprilibus  vel  pridie  Idus.  Romam 
autem  cum  tristis  ille  a  Mutina  fama  pervenisset,  mali  cives  de 
Gicerone  necando  coniuraverunt.  Nam  cum  in  rerum  perturbatione 
magnum  omnium  civium  ad  Giceronem  concursum  futurum  esse 
suspicarentur,  fasces  ef  tradere  constituerunt,  quos  si  accepisset, 
magnam  invidiam  incurreret  periculumque  foret,  ne  tam- 
quam  tyrannus  a  plebe  interimeretur.  Sed  Gicero,  re  com- 
perta,  auxilium  petivit  a  P.  Appuleio  tribuno  plebis.  »Voce 
cuncta  contio  declaravit  nihil  esse  a  me  unquam  de  re  publica 
nisi  optime  cogitatum«  (cf.  Gic.  Phil.  14, 15  ff.).  Duabus  autem 
tribusve  horis  post  victoriam  esse  reportatam  nuntiatum  est 
(cf.  Gic.  ad  Brut.  1,  3,  2).  —  Quae  cum  ita  sint,  sic  statuendum 
iudico,  ut  prius  illud  proelium,  quod  Suetonius  commemorat 
id  intellegatur,  quod  ad  Scultennam  factum  est,  sequens  id, 
quod  ad  Mutinam  commissum  est.  Quoniam  enim  Antonius  non 
aflfert,  ubinam  prius  proelium  factum  sit,  putari  potest  et  proelium 
ad  Forum  Gallorum  et  ad  Scultennam  eum  dixisse.  Quibus  illud 
videtur,  eis  Antonium  mentitum  esse  statuendum  est,  quibus  hoc, 
ei  omnia  inter  se  congruere  intellegent.  Quae  Mommsenius >  J  de  ea 
re  protulit,  non  recta  esse  mihi  videntur :  » Alles  dies  deutet  darauf 
hin,  dass  dieser  Angriflf  der  Antonianer  auf  das  feindliche  Lager 
zwei  Tage  gewahrt  hat,  also  mit  gleichem  Recht  dem  14ten 
oder  15ten  April  zugeschrieben  werden  kann  und  auf  diese 
Weise  die  Uberlieferung  mit  einander  auszugleichen  ist.  Dem 
entspricht  unsere  Urkunde,  wenn  sie,  wie  es  scheint,  den  (ersten) 
Sieg  Gaesars  und  die  erste  imperatorische  Acclamation  auf  zwei 
Tage,  nach  dem  Gesagten  den  14ten  und  15ten  April,  verteilt. 
[Apr,  14:  Eo  die  Caesar  primum  vicit.  Suppli]catio  Victoriae 
Augustae. 
1)  Hermes  1882,  p.  636. 


40 

Apr.  15:  Eo  die  Gaesar  primum  imperator  appellatus  est. 
Supplicatio  Felicitati  imperi]«. 
Quae  si  ita  essent,  non  minus  in  angustias  veniremus,  si 
cum  nuntio,  quo  Octavianum  a.  d.  XVIII.  et  XVII.  Kal.  Maias 
pugnasse  et  fugisse  affertur,  nobis  coniungendum  esset  eum 
vesperi  a.  d.  XVII.  Kal.  Maias  imperatorem  esse  appellatum. 
Nisi  forte  milites  vehementi  gaudio  victoriae  elatos,  quovis  iam 
discrimine  inter  ducum  merita  sublato,  unumquemque  impera- 
torem  appellavisse  putamus.  Quod  ut  fieret,  Octavianum  ad- 
fuisse  omnino  necesse  est,  id  quod  fieri  non  potuit,  si  a.  d. 
XVIII.  vel  XVII.  Kal.  Maias  fugisset.  Adde  quod  senatus  nullo 
modo  imperatorem  appellare  potuit  Gaesarem,  si  illum  fugae 
se  dedisse  compertum  habuisset. 

Verum  tamen  concedendum  est,  si  Antonium  mentitum 
esse  constet,  nihil  obstare,  ne  prius  illud  proelium,  cuius 
Suetonius  mentionem  facit,  id  intellegatur ,  quod  ad  Forum 
Gallorum  factum  est. 

Sed  haec  hactenus.  Antonius  autem,  memor  cladis  modo  ac- 
ceptae,  cum  omnibus  copiis  in  certamen  descendere  noluit.  Immo 
hostes  per  equites  lacessere  instituit,  donec  Brutus,  fame  contri- 
tus,  de  deditione  cogitaret.  Tum  vero  consules  ad  alteram  Mutinae 
partem  profecti  sunt,  quae  minus  caute  custodiebatur.  Qua 
de  re  certior  factus  Antonius  paucos  primo  milites  eo  misit. 
Brevi  autem  res  in  magnum  discrimen  venit.  Tum  Antonius, 
duabus  legionibus  adductis,  cum  ceterae  satis  celeriter  advenire 
non  possent,  magnam  cladern  accepit.  Hirtius  autem,  cum  auda- 
cius  in  Antonii  castra  irrupisset,  ibi  ad  ipsum  praetorium  eius 
fortiter  pugnans  cecidit.  Gorpus  a  Caesare  ab  hostibus  defen- 
sum  in  castra  reductum  est.  Quo  facto  utrique  in  armis  noc- 
tem  degerunt.  Hoc  proelium  Mutinense  saepissime  cum  pugna 
apud  Forum  Gallorum  facla  confusum  est.  Drumannus  autem *) 
optime  de.  ea  re  disseruit  Exercitus  enim  a.  d.  XVI.  Kal.  Mai. 
a  Foro  Gallorum  redierunt;   Brutus,  cum  liberatus  esset,  a.  d. 


1)  1,  309. 

III.  Kal.  Maias  Regii  Lepidi  erat,  unde  eo  die  ad  Ciceronem 
epistulam  dedit  *).  Profectus  erat  tertio  die  post  Octavianum 2), 
uno  opus  fuit,  ut  Regium  perveniret,  quod  fere  septendecim 
m.  p.  abest  a  Mutina.  Quodsi  ex  adventu  ad  Giceronem  dedit 
illam  epistulam,  proelium  factum  est  a.  d.  V.  Kal.  Maias.  Ea 
Drumanni  argumentatione  K.  F.  Hermanni  opinio,  proelium  non 
post  a.  d.  XI.  Kal.  Maias  fuisse ,  refutata  est.  Quod  vero  Lan- 
gius3)  dicit  factum  esse  post  a.  d.  XII.  Kal.  Maias  (cf.  Gic.  ad 
fam.  10, 30,  5)  compluribus  diebus  ante  d.  V.  Kal.  Maias  *),  circa 
a.  d.  XI.  Kal.  Maias,  incertissimum  videtur. 

Proelio  facto  Antonius  consilium  habuit ;  erant  qui  iudicarent 
Antonio  perseverandum  esse  in  Mutina  obsidenda  neque  in  cer- 
tamen  iam  descendendum ,  hostes  enim  ipsos  quoque  magnum 
detrimentum  accepisse,  Hirtium  mortuum  Pansamque  saucium. 
Quid,  quod  Antonii  multo  maior  expeditiorque  erat  equitatus? 
Ille  autem  veritus,  ne  Octavianus,  sicut  proximo  die,  impetum 
in  se  faceret,  cum  speraret  fore  ut  P.  Ventidius  cum  tribus 
ex  Piceno  legionibus  secum  coniungeretur ,  confestim  ad  Alpes 
conversus  est  eo  quoque  consilio,  ut  cum  Lepido  se  coniungeret5). 
In  itinere  multos  variosque  superavit  labores,  et  optimum 
se  praestitit  ducem6J,  nullum  laborem  detrectavit,  imprimis 
sauciorum  magnam  curam  habuit. 

Quae  dum  geruntur,  Romae  decretum  est,  ut  M.  Lepidus 
et  L.  Plancus  in  Italiam  procederent,  ut  Antonium  exstinguerent 7). 

Tum  denique  Pompeiani  effecerunt,  ut  Sexto  maris  im- 
perium  daretur,  neque  id  eo  factum  est  tempore,  quo  Appianus 
commemoravit 8).  Postremo  decretum  est,  cum  epistula  Gassii 
de  rebus,  quae  in  Asia  gestae  erant,  allata  esset,  ut  G.  Gassius 

1)  ad  fam.  11,  9,1. 

2)  ad  fain.  11,  13a,  1  f . 

3)  III,  533. 

4)  Cic.  ad  Brut.  1,  5,1.    ad  fam.  11,  9,  1;  10,  9,3;  10,  14,  1;  11,  13,  1.2. 

5)  Dio  46,  38  f. 

6)  Frontin.  strateg.  2,  7,5.     Plut.  Ant.  17. 

7)  Langius  III,  536.   Dio  46,  29. 

8)  3,  4. 


Dolabellam  persequeretur  nec  solum  in  Syria,  sed  etiam  in 
ceteris  Asiae  partibus  maiore  cum  imperio  esset  quam  qui  illis 
regionibus  praeessent ;  quod  suaserant  P.  Servilius  et  Gicero !). 

Decimus  Brutus  utrum  proelio  Mutinensi  interfuerit  necne, 
dissensio  est.  Scriptum  enim  legimus  apud  Ciceronem  (ad 
fam.  11, 14, 1) :  »Tantam  spem  attulerat  exploratae  victoriae  tua 
(sc.  Decimi)  praeclara  Mutina  eruptio,  fuga  Antonii  conciso 
exercitu ,  ut  omnium  animi  relaxati  sint  meaeque  illae  vehe- 
rnentes  contentiones  tamquam  axia\xaxioa  esse  videantur*.  Ne 
eam  eruptionem  Decimi  factam  credamus,  obstant  ea,  quae 
Dio  46,  40  refert,  milites  Bruti  de  muris  proelium  inspexisse 
neque  quicquam  ad  Antonium  devincendum  fecisse  (»toTg  ts 
GTQaTicoTaig  Totg  av^noXiOQxrj^sTaiv  ol  xal  irraivovg  xai  TaXXa 
oaa  ToTg  tov  KaiaaQog  tiqotsqov  TTQOsnrflytXTo^  xaiitSQ  ^irjdhv 
ig  Tr]v  vixrjv  avjii{>aXof.i€voig,  dXV  dizo  twv  tsixwv  amrjv  idovai, 
do&rjvai  eyvwaav*).  Quid,  quod  Decimus  ipse  in  epistulis,  quas 
ad  Giceronem  dedit,  nusquam  se  pugnae  adfuisse  et  milites  ami- 
sisse  commemoravil,  quamquam  eius  permultum  intererat  pro- 
ferre,  quaecumque  ad  excusandum  eum  facerent,  quod  sero  ad  An- 
tonii  exercitum  delendum  accessisset.  Quod  autern  Pontius  Aquila, 
qui  cum  Bruto  fuerat,  in  proelio  Mutinensi  cecidisse  fertur, 
nihil  peitinet  ad  eruptionem  Bruti,  quoniam  illud  proelium, 
quo  ille  T.  Munatium  Plancum  vicerat,  diu  ante  illam  pugnarn 
factum  erat  (cf.  Drumannum,  1.  c.  I,  p.  211).  Quae  cum  ita 
sint,  certum  videtur  epistulam  illam  (ad  fam.  11,  14)  ad  id 
tempus  pertinere,  quo  Brutus  Mutina  exiit,  ut  Antonium 
debellaret2). 

Oap.    III. 

De   exitu  Decimi   Bruti. 

Proelio  Mutinensi  altero  res  eo  deducta  erat,  ut  Antonius 
Mutina  decederet  eo  consilio,  ut  cum  Lepido  arma  coniungeret. 


1)  Cf.  Meyer,  1.  c.  p.  45  f. 

2)  Cic.  ad  fam.  12,  12,1.  12,11.    ad  Brut.  2,  7,3.  1,  5,1.    Dio  47,  28  f. 
Liv.  epit.  121.    Langius  III,  536, 

jam  omnino  periturus  Antonius  visus  est,  neque  enim  coniunctis 
Decimi  Bruti  et  Octaviani  copiis  resistere  potuit,  praesertim 
cum  illo  tempore  nondum  constaret,  quo  animo  Lepidus  et 
Plancus  essent.  Sed  aliter,  quam  sperabant  homines,  res  cecidit, 
nam  Octaviano  senatus  aperte  obtrectare  uidebatur,  cum  non 
ei,  sed  D.  Bruto  supplicationem  aliaque  daret  cumque  legati  sena- 
tus  operam  darent,  ut  militum  animos  ab  Octaviano  averterent. 
quibus  rebus  graviter  offensus  nec  tam  senatus  quam  suas  res 
curans  iam  tum  id  agere  coepit,  ut  cum  Antonia  in  gratiam 
rediret.  Quod  ut  tunc  faceret  Appianus  (3.  75)  narrat  Pan- 
sam  morientem  Gaesari  Bononiam  arcessito  his  verbis  per- 
suasisse :  »3Eyoo  ds  xai  c'Igtiog  to  7iQoCTSTay\isvov  sTToiovfisv, 
fis'XQt  CvCTsXXai  xov  3Avt(6viov  s7ii7zoXd£ovTa  VTisQoipia, 
fjTTrj&evTa  ds  coi  cvvaXXdccsiv  s7isvoovfisv,  <og  Tfj  KaiCaQog 
(piXia  Tods  %aQiCTrjQiov  s^ovTsg  dnodovvai  xal  fiovov  tjj 
[xoiga  xQrjCificoTaiov sco/usvov  sg  ia  fisXXovTa  x.  t.  X.«  Non  ignoro 
hanc  narrationem  in  dubium  vocatam  esse,  velut  a  Drumanno 
(1,311),  nectamen  ita,utdemonstratumsitOctavianumcum  Pansa 
convenire  non  potuisse  Bononiae.  Sed  quidquid  de  hac  re  statui- 
tur,  certum  videtur  recte  Appianum  referre,  quid  senserint  Octa- 
vianus  etamici.  Nam  ita  erat  res;  Brutus  Macedoniam  tenebat, 
Gassius  Syriam,  in  dies  eorum  copiae  augebantur,  mox  in  Italiam 
traiecturi  videbantur.  Itaque  Octavianus,  cum  intellegeret,  si  Bruti 
et  Gassii  copiae  satis  corroboratae  essent,  sibi  cum  illis  in  cer- 
tamen  descendendum  fore  neque  se  alio  socio  mediocriter  firmo 
usurum  esse,  nisi  Antonio,  cum  eo  arma  coniungere  constituit. 
Eius  quoque  interesse  iudicavit,  ut  valido  socio  uteretur,  quoniam 
ei  idem  periculum  a  Bruto  Cassioque  instabat.  Quare  iam 
antea  saepius  utriusque  amici  eum  cum  Octaviano  conciliare 
studuerant.  His  rebus  reputatis  Octavianus  brevi  post  cladem 
Antonii  contra  P.  Ventidium,  qui  Antonio  succurrere  propera- 
bat,  nihil  fecit.  Is  enim  iam  dudum  cum  duabus  veteranorum 
legionibus  ad  Antonium  transire  voluerat,  sed  ab  Octaviano 
et  Hirtio  ante  proelium  ad  Forum  Gallorum  factum  interclusus 
erat.    Tum    vero    Octavianus    commisit,    ut  is  cum  Antonio 

apud  Vada  se  coniungere  posset,  itinere  difficili  a  Piceno, 
ubi  tertiam  etiam  legionem  coegerat,  trans  Appenninum  facto. 
Quonam  animo  Octavianus  in  D.  Brutum  fuerit,  ex  Appiano 
(3,73)  cognoscitur.  Is  enim  obsessione  liberatus  vehementer 
timere  coepit,  ne  Octavianus  in  se  ut  interfectorem  Caesaris 
animadverteret.  Itaque  pontibus  rescissis  ad  illum  misit,  qui  ei 
gratias  agerent,  quod  se  ex  periculo  summo  rerumque  angustiis 
eripuisset,  ab  eoque  peterent,  ut  coram  incolis  oppidi  interposito 
flumine  secum  colloqueretur.  Gaesar  autem  vehementer  in  illos 
invectus  negavit  se  Decimi  liberandi  causa  venisse,  immo  vero, 
ut  Antonio  bellum  inferret,  quo  devicto  nihil  obstare,  quin 
in  gratiam  rediret  cum  eo ;  illum  vero  ad  se  non  se  admissurum 
esse.  Quamquam  de  eo  non  ante  supplicium  sumpturum  esse  se 
pollicitus  est,  quarn  id  senatui  placuisset.  Qua  de  re  certior  fac- 
tusDecimus  ad  flumen  accedens  Gaesare  vocato  magna  voce  lttteras 
senatus  recitavit,  quibus  bellum  Antonianum  Galliamque  pro- 
vinciam  acceperat;  Octavianum  eam  invadere  vetuit,  se  persecu- 
turum  esse  Antonium  professus  est.  Haec,  quae  Appianus  me- 
moriae  prodidit,  verisimillima  sunt1).  Ex  rerum  enim  statu  vix 
dubilari  potest,  quin  in  odio  habuerit  Octavianus Decimum.  Quodsi 
hic  ad  Giceronem  scripsit  (ad  fam.  11,  10,  4):  »quod  si  me 
Caesar  audisset  atque  Appenninum  transisset*  et  »Caesari  non 
credebam  prius  quam  convenissem  et  collocutus  essem«  (ad  fam. 
11,  13a,  1),  inde  nihil  sequitur  quam  voluisse  Brutum  cum 
Caesare  colloqui,  nequaquam  autem  illos  re  vera  congressos  esse. 
Decimus  non  statim  post  proelium  Mutinense  erupit  ad 
Antonium  delendum,  primum,  quod  Octavianum  convenire 
volebat,  tum  quod  sine  equitibus  ac  iumentis  erat,  denique 
quod  Pansa  eum  arcessiverat;  cum  vero  adeum  properaret,  nun- 
tiatum  est  eum  esse  moituum2).  Tum  recurrit  ad  copias  suas 
nec  vero  ad  Vada  processit.  Ex  eius  epistula  ad  Ciceronem 
data  Dertonae  a.  d.    III.  non.    Maias  (Cic.   ad   fam.  11,  10,  3) 


1)  quamquam  de  eis  dubitat  Drumannus  I,  310.  342. 

2)  Cf.  ad  fam.  11,  13a,  lff. 

sequitur  Antonium  circiter  a.  d.  IV.  vel  V.  non.  Maias  ad  Vada 
pervenisse.  A.  d.  VII.  idus  Maias  equitatus  Antonii  duce  Trebellio 
versus  Pollentiam  profectus  est.  Uno  die  vel  compluribus  diebus 
post  a.  d.  V.  id.  MaiasPollentiam  advenit  Brutus  idqueoppidum 
cepit.  Quod  opportunissime  Antonio  accidit,  quia  ea  re  milites 
coacti  sunt,  ut  cum  duce  Alpes  transirent,  quod  ut  facerent,  pre- 
cibus  eos  adducere  non  potuerat.  Id  ita  fuisse  cognoscitur 
ex  eadem  epistula  Decimi  (ad  fam  11,  13a,  3):  »contio  eius 
ad  me  est  allata,  in  qua  petere  coepit  a  militibus,  ut  se  trans 
Alpes  sequerentur:  sibi  cum  M.  Lepido  convenire.  succlamatum 
est  ei  frequenter  a  militibus  Ventidianis  —  nam  suos  valde 
quam  paucos  habet  —  sibi  aut  in  Italia  pereundum  esse  aut 
vincendum;  et  orare  coeperunt,  ut  Pollentiam  iter  facerent.  cum 
sustineie  eos  non  posset,  in  posterum  diem  iter  suum  contuliU1). 
Ac  iam  Lepido  erat  consilium  capiendum,  utrum  Antonium  repel- 
leret  an  in  amicitiam  reciperet.  Lepidus  nec  minus  Plancus, 
quonam  in  rem  publicam  fuerint  animo,  non  facile  est  ad  per- 
spiciendum.  Giceronis  enim  epistulae  ad  hanc  rem  explorandam 
cauti?sime  suntadhibendae;  nam  eius  multum  intererat,  ut  illos 
in  fide  retineret,  ideoque  saepe  eos  laude  cumulavit  eo  consilio, 
ut  illi  bene  sentirent  de  re  publica.  Nec  vero  illi,  qui  antea  a 
Caesare  steterant,  Antonii  exercitum  delere  voluerunt,  cum  eis 
quoque  a  Bruto  Gassioque  periculum  instaret. 

Romae  quoque  ea  gerebantur,  quae  eis  minime  placere  pos- 
sent.  Q.  enim  Cornificio  data  est  provincia  Africa  nova  iussusque 
est  duas  ex  legionibus  T.  Sextii,  qui  illi  provinciae  praeerat,  et 
in  cuius  locum  iam  antea  senatus  S.  Quintilium  Varum  destina- 
verat2),  in  Italiam  mittere3).  G.  autem  Asinius  Pollio  in  epistula 
a.  d.  XV.  Kal.  Maias  Cordubae  scripta  pollicitus  erat  se  senatui 
adtuturum,   quae  epistula   utrum  scripta  sit  a.   d.  XVII.  KaL 


1)  Cf.  L.  Gurlittius,  Der  Briefwechsel  zwischen  Cicero  und  Decinius 
Brutus,  Neue  Jahrbucher  fur  Philologie  und  Padagogik,  Band  121,  1880, 
p.  612f. 

2)  Cic.  Phil.  13,  30. 

V)  ad  fam.  11,  14,  2;  10,  24,  4.  8;  App.  3,85. 

Maias1),  ut  Langius  vult,  necne,  in  medio  relinquatur.  Magnis 
tura  in  angnstiis  senatus  est  versatus.  Quid,  quod  fieri  non  potuit, 
ut  per  leges  consules  suffecti  crearentur?  Res  igitur  procrasti- 
nata  est.  Per  urbem  vero  fama  divulgata  est  Giceronem  petitu- 
rum  consulatum  idque  una  cum  Octaviano2).  Idibus  Iuniis  sena- 
tus  Antonium  et  Lepidum  arma  coniunxisse  cognovit.  Anto- 
nius  enim,  cum  Idibus  Maiis  Forum  lulii  advenisset,  non  multum 
a  Lepidi  castris  afuit.  Qua  de  re  certior  factus  Lepidus,  quam- 
quam  a  L.  Planco  et  M.  Iuventio  Laterensi  rogatus  erat,  ut 
senatus  partes  sequeretur,  rem  ita  instituit,  ut  a  militibus  suis 
coactus  esse  videretur  cum  Antonio  pacem  conciliare.  Itaque 
a.  d.  IV.  Kal.  Iunias  Lepidi  et  Antonii  coniunctio  facta  est3). 
Senatus  autem  Lepido  bellum  evestigio  inferre  animum  inducere 
non  potuit,  sed  demum  pridie  Kalendas  Quinctiles  Lepidus  a 
senatu  hostis  est  iudicatus  ceterique,  qui  una  cum  illo  a  re 
publica  defecerant;  quibus  tamen  cum  re  publica  in  gratiam 
redeundi  ante  Kal.  Sept.  potestas  est  facta,  et  statua  Lepidi, 
quae  in  rostris  erat,  eversa  est.  lam  vero  Octavianus,  qui  etiam 
tunc  in  Gallia  Cisalpina  erat,  cum  consulatum  non  esset  asse- 
cutus,  effecit,*ut  milites  quasi  proprio  impulsu  iurarent  se  num- 
quam  cum  militibus,  qui  quondam  Gaesare  duce  stipendia  me- 
ruissent,  in  certamen  descensuros  esse.  Quo  facto  Gaesar  qua- 
dringentos  milites  Romam  praemisit,  eo  consilio,  ut  pecuniam 
sibi  decretam  poscerent  Caesaremque  consulem  designari  iube- 
rent 4).  Tum  vero  senatus  metu  perculsus  non  consulatum  qui- 
dem  Gaesari  dedit,  sed  honoribus  consularibus  eum  ornavit  et 
permisit,  ut  inter  consulares  sententiam  dicere  ei  liceret.  Gae- 
sar  autem  Rubicone  traiecto,  postquam  exercitum  suum  in 
duas  partes  divisit,  Romam  petivit  magnis  itineribus  cum  parva 
manu  expedita,-  ceteres  subsequi  iussit.  Qua  re  comperta  sena- 
tus    ei   legatos   obviam  misit,  qui  pecunia  data  efficerent,   ne 


1)  Cf.  ad  fam.  10,  31,  1  cum  10,  33,  3. 

2)  ad  Brut.  1,  4,  6  (Id.  Maiis). 

3)  ad  fam.  10,  23,  2. 

4)  Cf.  Dio  46,  43. 

Octavianus  ad  urbem  uccederet.  Sed  Octavianus,  cum  illos 
cum  militibus  colloqui  nollet,  quosdam  ex  familiaribus  ad  lega- 
tos  senatus  misit,  qui  eos  orarent  atque  obsecrarent,  ut  statim 
redirent.  Magna  tum  Romae  perturbatio  et  trepidatio  facta 
est.  Fuerunt  qui  senatui  crimini  darent,  quod  Gaesarem  offen- 
disset1).  Gicero  autem  nusquam  comparuit.  Quae  cum  ita 
essent,  non  solum  dena  milia  HS.,  que  legioni  Martiae  et 
quartae  senatus  antea  promiserat,  sed  vicena  milia  H  S.  octo 
legionibus  Gaesaris  viritim  decreta  sunt  placuitque,  ut  Caesar  illa 
ipse  distribueret  eique  absenti  consulatum  petere  liceret.  Sed  le- 
gatis  missis,  qui  illi  ea  nuntiarent,  senatorum  animi  rursus 
aucti  sunt  cum  eo  die  duae  legiones  Titi  Sextii  ex  Africa  adve- 
nirent,  tamquam  divinitus  missae.  Ubi  primum  Cicero  ad- 
fuit,  S.  G.  factum  est,  ut  omnes  in  armis  essent  legioque 
illa,  quam  Pansa  urbis  praesidio  reliquerat,  Taniculum  occu- 
paret.  Dum  legati  cum  Gaesare  colloquuntur,  is  de  rerum  mu- 
tatione  certior  factus  ad  Romam  accessit,  veritus,  ne  mater 
sororque  sua  violarentur ,  eamque  regionem ,  quae  est  circa 
Quirinalem,  occupavit,  quare  cives  valde  perterriti  sunt  (Dio 
46,45:  s7t€i  o*e  iv  %m  7TQoacfT6iq)  SysrsTO,  sfpo^&rjaar).  Post- 
quam  autem  milites  Caesaris  populum  metu  liberaverunt, 
a  nobilibus  et  multitudine  plebeia  salutatus  est.  Die  inse- 
quenti  exercitu  relicto  cum  paucis  urbem  adiit  et  a  matre 
sororeque  ad  templum  Vestae  benigne  receptus  est;  cum 
Cicerone  quoque  collocutus  est.  Quo  facto  cum  tres  illae 
legiones,  quae  in  urbe  erant,  ad  Octavianum  transiissent,  M. 
Cornutus  praetor  urbanus  rebus  desperatis  mortem  sibi  conscivit. 
Tum  vero  fama  est  divulgata  legiones  quartam  et  Martiam  con- 
tra  Octavianum  facturas  esse.  Atque  id  senatus  facilius,  quam 
oportuit,  credens  M.'  Aquilium  Crassum  in  Picenum  misit,  qui 
dilectum  haberet.  P.  Appuleius  tribunus  ea  popuio  nuntiavit,  se- 
natus  Cicerone  auctore  noctu  convocatus  est.  Brevi  autem  post 
famam  illam  falsam  esse  apparuit.   Caesar  exercitu  in  Campum 


1)  Dio  46,  44  ff.;   Suet.  Oct.  26. 

Martium  deducto  Crassum,  quem  comprehenderat,  incolumem 
dimisit.  Quo  facto  pecunia  publica  de  Ianiculo  comportata 
dena  millia  H  S.  viritim  dedit  militibus.  Reliqua  se  postea 
additurum  esse  pollicitus  urbe  exiit,  donec  comitiis  centuriatis 
consules  crearentur.  Consularia  autem  comitia  ut  fierent,  unus 
ex  praetoribus,  qui  ex  sua  ipsius  potestate  ea  habere  non  poterat, 
Q.  Gallius,  qui  in  Gornuti  locum  suffectus  erat,  duosviros  co- 
mitiis  consularibus  habendis  consulari  potestate  creare  iussus 
est.  Ei  tum  comitia  habuerunt,  quibus  Octavianus  et  Q.  Pe- 
dius  sunt  creati.  Pedius  tulit  de  interfectoribus  Gaesaris  legem 
qua  omnes,  qui  coniurationis  participes  fuerant,  aqua  et  igni 
interdicti  bonaque  eorum  publicata  sunt.  Etiam  D.  Bruto  bel- 
lum  est  indictum.  Quo  facto  Gaesar  militibus  senatui  et  gra- 
tes  egit,  senatus  vero  ei  legiones  Decimi  custodiamque  urbis 
tradidit. 

Interim  D.  Brutus  in  maximas  angustias  devenit.  M.  An- 
tonium  persecutus  nec  tamen  assecutus  pridie  Nonas  Maias  in 
fmibus  Statiellensium  erat ]),  paullo  post  Pollentiam  occupavit, 
ne  Antonius  in  Italiam  evadere  posset2).  Sed  cum  Antonio 
per  Alpes  maritimas  iter  pateret  et  ipse  Alpes  occuparet,  lon- 
gius  eum  insequi  non  potuit.  Gonstituit  igitur  cum  L.  Munatio 
Planco  se  coniungere,  qui  interim  Rhodano  a.  d.  VI.  Kal. 
Maias3)  cum  exercitu  traiecto  ad  Isaram  flumen  in  finibus  Allo- 
brogum  constiterat  et  exspectabat,  quid  sibi  faciendum  esset. 
Duae  tum  erantviae  per  Alpes  iter  in  Galliam  facientibus,  altera, 
quam  munierat  Gn.  Pompeius,  per  Taurinos  et  Vocontios,  quam 
describit  Strabo  IV,  p.  179,  altera  per  Salassos,  qua  Hannibal, 
ut  plurimi  recte  credunt,  exercitum  traduxit.  Per  hanc  D.  Bru- 
tum  iter  direxisse  ex  testimoniis  videmus,  quamvis  esset  multo 
longior ;  id  quod  sine  dubio  ea  de  causa  fecit,  quod  altera  bre- 
viore  per  Vocontios  ei  ire  non  licuit  sive  per  Antonium,  quem 


1)  Cic.  ad  fam.  11,11. 

2)  ad  fam.  11,13. 

3)  ad  fam.  19,  9.  10,  11. 

audimus  Alpes  occupasse *),  sive  per  Alpium  illarum  incolas, 
qui  tunc  nondum  subacti  erant.  Igitur  D.  Brutus  paucos  dies 
in  Alpiurn  maritimarum  radicibus  moratus  per  Vercellas,  ubi 
erat  a.  d.  VII.  Kal.  Iunias  2),  et  Eporediam,  unde  a.  d.  IX.  et 
VIII.  Kal.  Iunias  Giceroni  epistulas  scripsit3),  per  Salassos  Al- 
pium  iuga  ascendit.  Salassi  enm  suos  fines  transire  non  passi 
sunt  nisi  magna  pecunia  data4).  Hac  via  Alpes  transgressus 
ad  Plancum  profectus  est.  Interim  et  Bruti  et  Planci  conditio 
eo  valde  mutata  erat,  quod  Lepidus  haud  invitus,  sed,  ut  ipse 
dicebat,  a  militibus  coactus  a.  d.  IV.  Kal.  Iunias  Antonium  re- 
cepit  et  cum  eo  exercitum  coniunxit,  id  quod  factum  est,  ante- 
quam  Brutus  cum  Planco  se  coniungeret.  Plancus,  qui  propius 
ad  Lepidum  accesserat,  cum  Antonium  contra  se  exercitum  du- 
cere  animadverteret,  trans  Isaram  Gularonem  recessit,  unde  Ci- 
ceroni  a.  d.  VIII.  Idus  Iunias  litteras  misit 5)  et  paullo  post  cum 
D.  Bruto  se  coniunxit.  Erant  tunc  in  Bruti  castris  legiones 
decem,  quarum  octo  tironum  erant,  ut  ex  litteris  Planci  scimus 
a.  d.  V.  Kal.  Sextiles  ad  Giceronem  datis6).  Goniuncti  impera- 
tores  aliquamdiu  in  his  locis  morati  sunt,  senatum  sibi  auxilium 
missurum  esse  sperantes.  Una  cum  eis  etiam  G.  Asinius  Pollio, 
qui  Hispaniam  ulteriorem  tenebat,  Antonio  restitit,  quamquam 
et  ipse  et  exercitus  ab  Antonio  et  Lepido  saepe  temptatus  est 7). 
Quae  dum  geruntur,  Octavianus  in  Italia  senatum  et  populum 
Romanum  in  suam  potestatem  redegit  et  haud  dubie  ostendit 
se  cum  Antonio  in  gratiam  rediturum  esse.  Ipse  consul  factus 
est  cum  Pedio  a.  d.  XIV.  Kal.  Septembres,  senatus  contra  An- 
tonium  et  Dolabellam  decreta  sublata  sunt,  lege  Pedia  Gaesaris 


1)  ad  fam.  10,  33,4. 

2)  ad  fam.  11,  19. 

3)  ad  fam.  11,  20.  23. 

4)  Strabo    IV,  205,  id  quod   minus   recte   Drumannus   (I,  p.  357)  ad 
tempus  insequens  reierri  vult. 

5)  Cic.  ad  fam.  10,23. 

6)  ad  fam.   10,24,3. 

7)  ad  fam.  10,32. 

(v.  Hagen.)  t 

interfectores  capitis  damnati  sunt,  de  quibus  supra  exposui. 
Tum  Asinius  Pollio  etPlancus,  nam  erant  hi  Gaesariani,  ad  An- 
tonium  defecerunt.  Ac  primum  Asinius  cum  exercitu  ad  An^ 
tonium  accessit  et  Planco  persuasit,  ut  et  ipse  ad  Antonium 
transiret  l)\  Tantis  copiis  coniunctis  Decimus  Brutus,  cum  re- 
sistere  non  posset,  ad  M.  Brutum,  qui  cum  Gassio  Macedoniam 
totumque  orientem  tenebat,  confugere  constituit.  Quod  quo- 
modo  gestum  sit,  non  ita  traditum  est,  ut  omnia  plana  sint; 
tamen  hoc  ex  Dionis2)  et  Appiani  testimoniis  diligenter  perpen- 
sis  melius,  quam  a  Drumanno  factum  est,  explicari  potest.  Ac 
maxime  quidem  id  egisse  credendus  est,  ut  itinere  per  Galliam 
Cisalpinam  facto  aut  Aquileiam  aut  Ravennam  copias  duceret, 
ut  inde  per  Illyricum  in  Macedoniam  veniret 3).  Sed  quominus 
per  haec  loca  iter  faceret ,  a  Gaesare  Octaviano  impeditus 
est,  a  quo  Italia  tenebatur.  Apud  Dionem  (46,53)  haec 
scripta  videmus:  ^iyxaTaXeicp&elg  de  vtco  tov  IlXdyxov,  rd 
T€  tov  Aenidov  xal  tcc  tov  'AvtmvCov  (pQovrjGuvTOg,  rrjv  te 
raXoaiav  ixfanelv,  xal  ig  ttjv  Muxedoviuv  nodg  zdv 
Bqovtov  ne^fj  (V  JXXvqimv  irceix&rjvui  eyvo).  xai  Tivag  Gtqutig6- 
Tag,  ev  (p  dfj  tu  iv  %€Qtil  xu&Cctuto,  TiQoeneixxpev.  cag  de  ixelvoC 
Te  tcc  tov  KatGaQog  dv&  eCXovToLk  xre\  Fortasse  exDionis  ver- 
bis  effici  potest  eumhac  viaperltaliammilitumpartem  explorandi 
causa  praemisisse,  qui  quidem  deserto  Bruto  ad  Gaesarem  transie- 
runt.  Sed  fortasse  Dio  non  aliud  narrat  atque  Appianus,  qui 
paullo  uberiora  et,  ut  solet,  meliora  praebet.  Nam  hac  via  desperata 
Brutus,  ut  in  Illyricum  veniret,  multo  longiore  via  uti  coactus 
est.     Rhenum   igitur  transire   instituit.    Quod    ut  faceret,   non 


1)  App.  3,97. 

2)  Dio  46,53. 

3)  App.  3,97:  aTtoyvoiq  ovv  /tdxto&at, ,  qitvyttv  txQivf  otQoq  Bqovrov  iq 
MantSovlav..  tcptvyt  tfoiw  irti  rdSt  roiv  vA\<itto)v,  uXV  iq'Paovivvav  if  'Axvkrjlav. 
iitti  di  Kalaaq  o)8tvt  ruvrrj ,  uklrjv  fiaxQortQav  bSov  xui  SvoTtoQov  ijtfvoft,, 
rov  n  'Prjvov  ittQUOui  xui  rd  dyQioirtQU  tojv  fiaQftdQo)v  vittQt^&tlv.  Haec 
Appiani  verba  non  integra  sunt,  nam  sine  dubio  post  'AxvlrjCav  lacuna 
statuenda  est. 

cum  Drumanno  per  Helvetios  iturus  fuisse  putandus  est  aut 
Rheno  prope  fontes  traiecto  per  Alpes.  Hac  enim  regione  Alpes 
tunc  inviae  erant  nec  solum  exercitui,  sed  etiam  ipsi  vix  permeabi- 
les.  Immo  non  dubito,  quin  in  animo  habuerit  exereitum  per  Se- 
quanos  Rheno  flumini  admovere,  eo  fere  transitu  usurus,  quo 
usus  erat  Ariovistus,  cum  ex  Germania  tn  Galliam  transiret, 
utexinde  per  Danuvii  vallum  Illyricum  peteret.  Hanc  enim  iam 
his  temporibus  exstitisse  viam,  ut  Gimbrorum  itinera  omittam, 
ea  docent,  quae  Gicero  ad  Att.  10,  9, 1  sex  annis  antea  (49  a. 
Chr.)  scripsit,  fuisse  rumorem  Pompeium  cum  magnis  copiis 
iter  in  Germaniam  per  Illyricum  fecisse  *).  Quem  ruinorem  ne 
nasci  quidem  potuisse  apparet,  nisi  via  per  haec  loca  re  vera 
exstitisset.  Neque  hanc  viam  per  Rhaetos  Helvetiosque  direc- 
tam  esse  Germaniae  mentione  demonstratur,  quoniam  neque 
Rhaeti  neque  Helvetii  Germani  erant.  Gum  igitur  per  haec 
loca  D.  Brutus  exercitum  ducere  coepisset,  non  longe  progressus 
est.  Milites  enim  laboribus  fatigati  eum  deseruerunt  et  primum 
tirones,  qui  ad  Gaesarem  defecerunt;  reliqui  ad  Antonianos,  qui 
eos  persecuti  erant,  transierunt.  Soli  equites  Galli  fldem  serva- 
runt,  quibus  concessit,  ut,  si  placeret,  domum  redirent.  Trecenti 
tamen  apud  eum  remanserunt,  quibuscum  ad  Rhenum  prope- 
ravit.  Sed  cum  difficile  esset  cum  tam  paucis  Rhenum  traicere^ 
hi  quoque,  ut  Appianus  refert,  praeter  decem  eum  deseruerunt. 
Tum  vero  ab  instituto  itinere  destitit  et  Gallica  veste  indutus 
nec  ignarus  linquae  Gallicae  breviore  via  Aquileiam  versus  ire 
coepit,  cum  speraret  se  cum  paucis  latere  posse2).  Apparet 
igitur  eum  de  via  devertisse  et  per  ea  loca  iter  facere  instituisse, 
per  quae  nisi  in  Gallum  transformatus  vix  pervadere  poterat. 
Conici  igitur   potest   ea  via   eum  uti  voluisse,   qua  a  Sequanis 


1)  Sine  dubio  ideo  id  iter  fecisse  putabatur,   ut  se    cum   legionibus 
Hispanicis  coniungeret. 

2)  App.   3,97:  ijXXu^t  6t   Tt\v  fo&rjzu  iq  to   IOXtixov  ,    i^tTf^OTuatvoq    ufia 

Xui    TTjV    lfiOJVr]v,      Xui     SltdCdQUOY.t    OVV    ixtCvOiq    oid    Tiq    KflTOq,     OV    Tf]V     UUXfJOTiQUV 
fTt    7CfQU0)V,    dXV    tTti    'AxvXqtuq,    Xtjotod-Ut,    VOfli^OJV    ($W    Tt(V     oX^yoTtJTU. 

itur  ad  Helvetios *),  unde  clam  in  Galliam  Cisalpinam  descen- 
deret.  Sed  ne  hoc  quidem  institutum  perficere  potuit;  incidit 
enim  in  latrones,  qui  eum  captum  ad  Gallorum  principem  duxe- 
runt,  cui  nomen  Gamelus  vel  Camillus  erat.  Eum  Appianus 
hospitem,  Dio  inimicum  fuisse  Bruti  narrat.  Ab  hoc  agnitus 
et  receptus  est;  idem  tamen  Antonio  nuntiavit  Brutum  captum 
esse,  Antonius  eum  occidi  iussit2).  Quod  factum  esse  in  Se- 
quanis  maxime  probabile  est;  nam  et  Orosius  Livium  secutus 
Brutum  a  Sequanis  captum  et  occisum  esse  narrat8)  et  apud 
Livium 4)  a  Capeno  Sequano  occisum  esse  Brutum  scriptum  vi- 
demus;  neque  enim  dubium  videtur,  quin  Capenus  ille  idem 
habendus  sit  ac  Camelus  sive  Camillus  Vellei  et  Appiani.  Non 
minus  hic  locus  ipsi  rei  aptissimus  est ;  cum  enim  D.  Brutus  ab 
Allobrogibus  fere  profectus  primum  Rhenum  petierit,  deinde, 
priusquam  eo  pervenisset,  hoc  itinere  relicto  aliam  breviorem 
viam  Aquileiam  versus  capessiverit,  necesse  fuit  eum  per  Se- 
quanorum  fines  permeare.  Quare  optime  id,  quod  Livius  tra- 
didit,  rei  convenit  nec  cum  Drumanno  (I,  p.  358)  reiciendum 
est. 


1)  quam  memorat  Strabo  IV.,  208. 

2)  App.  3,98;  Velleius  Paterculus  2,64. 

3)  Oros.  6, 18, 7, 

4)  Liv.  120. 

Vi  t  a. 

Natus  sum  ego,  Carolus  Paulus  Adolphus  Maximilianus  de  Hagen, 
Erfortiae  anno  1861  a.  d.  III.  Non.  Sept.  patre  Eduardo,  matre  Augusta 
de  gente  Bischoff.  Patrem,  qui  arti  pingendi  operam  dat,  et  matrem 
superstites  esse  laetor.  Fidei  addictus  sum  evangelicae.  Ac  primis  qui- 
dem  litterarum  elementis  imbutus  sum  per  duos  annos  in  schola  quadam 
cum  gymnasio  coniuncta.  Tum  anno  1870  in  sextam  classem  gymnasii 
regii  Erfortensis  receptus  sum,  unde  ineunte  anno  1879  maturitatis  testi- 
monium  adeptus  sum.  Quo  facto  Halas  me  contuli,  ubi  per  bis  sex  menses 
philologiae  classicae  et  historiae  vacavi.  Scholas  audivi  Dittenbergeri, 
Duemmleri,  Haymii,  Hilleri,  Keilii,  Schummii,  Zacheri.  Sodalia  fui  pro- 
seminarii  philologici,  cui  praeerat  Hiilerus,  et  societatis  historicae,  cuius 
exercitationes  moderabatur  Schummius.  Anno  insequenti,  cuni  Bonnam 
demigrassem ,  valde  me  auxerunt  Bernaysius  (f),  Buecheler,  Kekuleius, 
Kleinius,  Leo,  Schaefer  ff),  Usener.  Particeps  fui  exercitationum  seminarii 
philologici  inferioris  auctore  Leone.  Hieme  autem  implicitus  sum  morbo 
gravissimo.  Ubi  primum  recreatus  sum,  Lipsiam  profectus  me  applicavi 
ad  G.  Curtium  (f),  Ecksteinium  (f),  Lipsium,  C.  Hermannum,  Ribbeckium, 
Roscherum,  Seydelium,  Zarnckium.  Lipsius  permisit,  ut  sodalis  essem 
seminarii  philologico-historici,  G.  Curtius  me  in  societatem  grammaticam 
Graecam  recepit,  Ecksteinius,  seminarii  paedagogici  exercitationibus  ut 
adessem,  permisit.  Ineunte  anno  1882  demigravi  Berolinum,  ubi  per  bis 
sex  menses  scholas  frequentavi  E.  Curtii,  Joh.  G.  Droysenii  (f),  Roberti. 
Praeterea  Curtius  in  societatem  archaeologicam  me  recepit,  Mommsen,  ut 
seminarii  historici  exercitationibus  interessem ,  permisit.  Hieme  iterum 
morbo  illo  aftectus  sum  idque  adeo,  ut  per  duos  annos  (1883-85)  plane 
studio  litterarum  desistere  coactus  sim.  Sed  cum  animus  corpusque  refecta 
essent,  tanto  amore  litterarum  sane  nunquam  exstincto  impletus  sum, 
ut  academiae  Marburgensis  sodalis  fierem.  Hic  per  ter  sex  menses  scholas 
audivi  Bergmanni,  Birtii,  Cohenii,  Caesaris  (f),  Herrmanni,  Lenzii,  Niesii, 
Schmidtii,  Varrentrappi.  Praeterea  exercitationibus  philosophicis,  quas 
Bergmannus  moderabatur,  vacavi,  seminarii  historici,  cui  Lenzius  prae- 
erat,  sodalis  fui. 

His  viris  doctissimis,  qui  de  me  bene  meriti  sunt,  ex  animi  sententia 
gratias  ago,  imprimis  Hillero,  Lenzio,  Niesio. 


